
Kushtuar Hasan dhe Fatbardha Disha, 
prindërve të mi që u kujdesën për 
edukimin tim. 

E kuqja 


Parathënie 


Gjatë jetës sime jam përballur me ngjarje 
të shumta por vetëm një pjesë e tyre janë 
bërë në një farë mënyre pjesë e pandarë e 
kujtesës. Para se të nisja shkrimin e së 
“Kuqes” jam përballur me një luftë tepër të 
vështirë emocionale. Ngjarja zë nisëm në 
dhjetë-vjeçarin e fundit të shekullit të 
njëzet. Protagonisti kryesor është fqinj imi 
dhe ndërprerja e jetës në një moshe fare të 
re prej “heroinës” ishte një goditje për një 
adoleshent si unë asëkohe. Vendosa të 
ndërmarr rrëfimin e jetës së Bledit me 
qëllimin e vetëm, ti rrëfej të rinjëve të 
sotshëm që rruga drejt shkatërrimit 
(drogës) është po e njëjta rrugë edhe pse 
emërimet mund të jenë të shumta dhe të 
ndryshme. Me dëshirën më të madhe do të 
kontriboja në shpërndarjen e kësaj vepre 
në shkollat e arsimit të mesëm dhe kjo 
është arsyeja e vetme që ndërmora 
shkrimin e saj. Uroj me gjithë zemër që të 
rinjtë tanë të jenë të kujdesshëm dhe të 
distancohen nga çdo lloj droge nga më të 
lehtat deri në më të rëndat. Sikurse thotë 

edhe shprehja: Kodrat janë krijuar nga 
thërmijat. 

Fillimi është i lehtë por përfundimi 
është tragjik. Jeta është një dhuratë nga 
Zoti dhe duhet të ruhet me kujdes. Uroj që 
kjo vepër të arrij qëllimin e saj. 

dhe sot dikush erdhi për të na 
QË parë. Sigurisht këto janë nga ato 

ditë që tek ne shpresa është ajo 

që na mban në krahët e saj, kjo 
të paktën derisa të largohen mysafirët. 
Këto fjalë i lexova në një ditar që asëkohe 
nisa ta shkruaj. Nuk është e lehtë për një 
Jetim si unë... çfarë po them kështu, unë 
nuk jam më jetim, unë e kam një nënë, 
nëna ime, Hatixhe e quajnë. Dikur kisha 
edhe një baba, porse ai u nda nga jeta vite 
më parë dhe jeta rëndoi mbi supet e nënë 
Tixhes për të rritur një fëmijë të bërë për 
së dyti jetim. 


Më kujtohet si sot pesëmbëdhjetë Maji i 
vitit njëmijë e nëntëqind e nëntëdhjetë e 
dy kur asëkohe isha vetëm një dhjetë 
vjeçar i vetmuar, banues në jetimoren 
“Zyber Hallulli”, shumë pranë “Liceut 
Artistik” në rrugën e Elbasanit. Nuk më 
pleqen të sjell ndërmend ditët e kaluara në 

të, thjesht dëshiroj ta nis rrëfimin tim atë 
ditë Maji ku vetëm dy muaj kishte që 
kishte ardhur “demokracia”. Asëkohe nuk 
mund t'a dija kuptimin e kësaj fjale, madje 
edhe tani nuk arrij ti jap një përkufizim të 
plotë asaj. Atë mëngjes isha zgjuar herët, 
më herët nga ditët e tjera, nuk di të them 
çfarë ndjeva, por diçka e mirë nuhatej në 
ajër. Shkova në dhomën e ngrënies dhe iu 
bashkangjita shokëve të mi në vaktin e 
zakonshëm. Pasi mbaruam ushqimin tonë 
një nga kujdestaret, erdhi dhe na lajmëroi 
se do të kishim mysafir. Ajo tha që për 
njërin nga ne kjo do të ishte një ditë me 
fat. Të gjithë ne e dinim ç'do të thoshte të 
kishim mysafir, dhe e dinim arsyen e 
ardhjes së tyre. Kjo do të thotë që njëri nga 
ne do të largohet nga ai ferr që ishte një 
ëndërr e gjithësecilit prej nesh. Atë ditë, 
po, atë ditë ishte dita ime, dita që Zoti 
kishte zgjedhur që të më ndryshonte jetën 
një herë e mirë. Pasi nënë Tixhja dhe baba 
Ganiu biseduan me drejtoreshën e 
jetimores ato u paraqitën në dhomën e 
pritjes ku ne të gjithë ishim të pranishëm. 
Tek një jetim, kurrësesi nuk do të vëresh 

atë ëmbëlsinë që vërehet lehtë tek çdo 
fëmijë tjetër. Tek ne vërehet lehtë 
vrazhdësia në fytyrë, shpresa e këputur 
dhe melankonia. Fundja ëmbëlsia është 
dhuratë që vetëm një prind mund t'ia fal 
fëmijës së tij dhe për ne, nuk ishte dikush 
të na e falte një të tillë. Kujdestaret na 
falën vetëm vrazhdësinë e tyre dhe u 
treguan të kujdesshme që të na e kujtojnë 
për çdo ditë që nuk jemi veçse jetim dhe 
që madje as prindërit tanë nuk na kanë 
dashur dhe kjo është arsyeja pse 
ndodhemi aty. Në mendje na rrotullohej 
fjala e kujdestares, Bukurie e quanin 
kujdestaren trup vogël, e shëndoshë aq sa 
faqet shëmbëllenin me dy pastra të kuqe, 
si pastrat që nënë Tixhja më blente për çdo 
ditë kur shkoja në shkollë. Ju kurrë nuk do 
të bëheni njerëz, thoshte ajo. Mendoja dhe 
mendoja rreth thënjes së saj, por nuk 
arrija ti jepja një kuptim. Fundja unë njeri 
isha. Por shpesh herë më kapte një lloj 
frike në vetëvete për ndonjë transformim 
të mundshëm në ndonjë krijesë tjetër, por 
në fund flija i kënaqur sepse edhe nëse do 
të ndodhte diçka e tillë, do të isha i lirë. 

Ndonjëherë mendoj që e vetmja mirësi që 
i jepet një jetimi, është ajo që nuk do të 
jetë i vetëm kur të vdesë. 


Ndoshta nëse je në jetimore, ato 
kujdestare të mallkuara do të të hedhin 
diku. Por kur je i adoptuar, beh çfarë fjale, 
adoptim, përshtatje, përpiqesh të 
përshtatesh por kurrë nuk kënaqen nga 
jetimi sepse fjala adoptim, nuk është 
shpikur për jetimin, është shpikur për të 
rriturit dhe ata përpiqen për të gjithë jetën 
të adoptohen me këtë jetim dhe për të 
gjithë jetën e shohin si diçka të jashtëm. 
Ndryshe nga kafshët të cilat përqafohen 
shpejt nga njerzit dhe shkalla e përshtatjes 
është tejet e shpejtë, me njerëzit ndodh e 
kundërta dhe kjo për arsye sepse njeriu 
është i krijuar me logjikë dhe ka vullnet të 
lirë. 


Mes gjithë atyre fëmijëve, nënë Tixhja 
hodhi shikimin tek unë. Ajo shikonte drejt 
meje dhe në një moment më buzëqeshi. 
Nënë Tixhja me trup të vogël, një grua e 
ëmbël fjalë pak, u afrua me hapa të 

ngadaltë drejt meje dhe u ul në gjunjë para 


fytyrës sime. 


- Si të quajnë” — pyeti ajo duke më 
vënë dorën e saj mbi kokën time. 

- Bledi, — ta ktheva unë. Ajo më 
buzëqeshi. 

- AA dëshiron të shkojmë në shtëpi 
bashkë” — ishin fjalët e saj të cilat ishin një 
ëndërr për veshët e mi. 

- Vërtetë mund të vij” — pyeta unë i 
hutuar 

- Patjetër që po, — u përgjigj ajo. 

- Do të më pëlqente, — ia ktheva unë. 

- Hajde me nënë Tixhen, — tha ajo 
duke më zgjatur dorën. 


Pasi ajo më kapi dorën atë ditë Maji, 
kurrë më dora ime nuk ka patur nevojën 
për dikënd tjetër deri ditën e sotme që po 
rrëfej... Duke menduar të gjitha herët që 
kam qenë i uritur në atë jetimore të 
mallkuar, atë çast e kuptova që stomakut 
më shumë i duhet një nënë sesa ushqim, 
por gjithësesi le të kthehemi në temë. 
Nënë Tixhja më mori dhe sëbashku me 

baba Ganiun shkuam në zyrën e 
drejtoreshës për të firmosur. Kurrë nuk do 
t'i harroj fjalët që u thanë në atë zyrë. 


- Si mundët ta zgjidhni aq shpejt” — 
pyeti drejtoresha nënë Tixhen e cila ishte 
edhe më e buzëqeshur se më parë. 

- Është e thjeshtë e dashur, — u 
përgjigj ajo. — Ai më zgjodhi mua. 

-  Nukju kuptoj, — tha drejtoresha. 

- Atëherë as unë nuk di sesi t'ua 
shpjegoj më mirë, — u përgjigj nënë Tixhja 
po me buzëqeshjen e saj që e 
karakterizonte. 


Kur të vendosësh për t'u kujdesur për 
një jetim, mos mendo se je një bamirës 
dhe veprimi yt është në dobi të jetimit. 
Jetimi nuk është ai që trokiti në derën 
tënde, je ti ai që ishe në kërkim të 
lumturisë tënde dhe trokite në derën e 
jetimit. Diçka të mungonte dhe kërkove 
lumturinë nga një jetim që nuk e njihte një 
fjalë të tillë dhe që do i duhet një kohë e 
gjatë për ta zbuluar atë ndjenjë dhe atë 
fjalë që quhet lumturi. 

Baba Ganiu, ishte një burrë i qetë dhe 
kurrë nuk i'u ndiente zëri i gojës. Ai më 
ledhatoi kokën dhe thjeshtë më tha: 
“mirëseerdhe bir”, vetëm kaq, por që ishte 
e mjaftueshme për mua që të ndihesha 
mirë. Atë ditë nënë Tixhja kishte gatuar 
pilaf dhe pulë, disa fruta mbi tryezë dhe 
për të parën herë pata vaktin tim si një 
fëmijë i zakonshëm. Kur të humbin 
prindërit përshtatet fjala “jetim”, porse 
kur bëhesh me prindër nuk më vjen 
ndërmend një fjalë e përshtatshme, kështu 
që nuk më mbetet vetëm se të them 
“fëmijë i zakonshëm”. Tek nënë Tixhja nuk 
mund të gjeje as para dhe as luks, porse 
vetëm një strehë të ngrohtë për të futur 
kokën, një streh që baba Ganiu e kishte 
ndërtuar me duart e veta, sepse ai ishte një 
zanatçi. Ato për shumë vite radhazi nuk 
patën një fëmijë dhe sikurse ishte zakoni 
që nëse ke probleme të tilla nuk 
drejtohesh tek mjeku porse thjesht e kalon 
me një shprehje që “kështu do Zoti”, ato 
pas bisedimesh të shumta vendosën të 
adoptojnë një djalë. 

Nënë Tixhja punonte edhe pse baba 
Ganiu ishte në punë. Përpiqeshin që mos 
të më mungonte asgjë dhe mos të ndjeja 
diferencën midis fëmijëve të tjerë. Fillova 
shkollën, vetëm dhjetë minuta ecje nga 
shtëpia. Kisha një çantë, libra, lapsa, të 
zinj dhe me ngjyra. Asgjë nuk më 
mungonte nga ato që të tjerët kishin. 
Madje unë kisha diçka më shumë se të 
tjerët. Një vetëbesim tek vetja, një 
mendim timin që mund të bëja çdo gjë, një 
forcë e brendshme dhe një ndjenjë 
burrërie të parakohëshme. Është për t'u 
habitur se sa shpejt harrohet e keqja. Në 
shkollë nuk shkëlqeja madje isha çapkën 
dhe shumë nga shokët ankoheshin për 
mua. Ankesa të shumta shkonin në derën 
e drejtorit, ku ky i fundit në të shumtën e 
rasteve kërkonte prej meje paraqitjen e 
prindërve. Si mund ta harroj fytyrën e 
nënë Tixhes teksa dëgjonte drejtorin teksa 
ankohej për sjelljen time të keqe. Në ato 
momente ndjeja keqardhje për nënë 
Tixhen. Di të them që gjithmonë pas të 
tilla situatash, mendoja që: “kurrë më nuk 

do ta ribëjë përsëri”. Porse ishte vetëm një 
ndjenjë momentale, sërish ndodhte e 
njëjta gjë. Nënë Tixhja asëkohe punonte si 
pastruese në një kopësht pranë shtëpisë. 
Më dhimbsej teksa e shikoja të ulur 
mbrëmjeve dhe ashtu e ulur dremiste nga 
lodhja. Diçka më shtynte të bëhesha i tillë, 
të isha ndryshe, nuk di të tregoj arsyen 
porse nënë Tixhja nuk më ushqeu kurrë 
një edukatë të tillë. Ndoshta ishte një 
dhuratë nga ato dhjetë vite që i kisha 
kaluar në jetimore, ose ndoshta isha 
thjesht i keq. Gjithmonë i kam bërë pyetje 
vehtes. A ka fëmijë të këqij” Nëse do të 
kishte të tillë, unë jam i tillë, porse nënë 
Tixhja gjithmonë më thoshte që nuk ka 
fëmijë të këqinjë, ka prindër të 
pandërgjegjshëm. Atëhërë çfarë më 
shtynte të tregohesha i tillë” Mosha biri 
im, më qe përgjigjur një herë nënë Tixhja. 
Vertetë mosha është çapkëne, fëmijët i bën 
më të vjetër dhe të vjetrit i bën më fëmijë. 


Baba Ganiu ishte një njeri i qetë porse 
si çdokush asëkohe përdorte alkolin. 
Alkoli që ai përdorte nuk ndikonte tek ne 

aq sa ndikoi tek shëndeti i tij duke e 
përkeqësuar gjëndjen e tij deri në vdekje. 
Isha vetëm trembëdhjetë vjeç kur baba 
Ganiu u nda nga jeta dhe nuk na la gjë 
tjetër përveç se disa borxhe të pashlyera që 
u lidhnin me konsumin e alkolit. Sigurisht 
që u mërzita porse qëndra e jetës për mua 
ishte nënë Tixhja dhe ajo mbushte çdo 
boshllëk. Nënë Tixhja pas kësaj gjeti edhe 
një punë tjetër si pastruese në një shkollë 
po pranë shtëpisë. Çdo mëngjes dilte herët 
dhe më linte mbi tryezë ushqimin dhe pasi 
mbaroja së ngrëni mbyllja derën dhe 
çelësin e varja në qafë, këtë e kujtoj shumë 
mirë sepse ishte e vetmja mënyrë për mos 
ta humbur atë. Nisesha për në shkollë dhe 
pasi mbaroja kthehesha në shtëpi ku nënë 
Tixhja nuk do të kthehej vetëm se tre ose 
katër orë pas kthimit tim. 


Asëkohe, në hyrje të adoleshencës jam 
zgjuar për çdo mëngjes dhe kam menduar 
që kjo botë nuk bën dot pa mua. Kam 
dëshiruar gjithmonë të ndihem i lirë nga 
vështrimet e njerëzve, të veproj i lirë pa u 
friksuar se dikush do të lëndohet. Kam 

dëshiruar gjithmonë të flas dhe të 
dëgjohem me vëmendje nga dikush dhe të 
përhumb midis qiellit dhe tokës. Në disa 
raste më përfshinte arroganca, bëhesha i 
padurueshëm dhe i dal nga vetja. Tani e 
kuptoj që një jetë është e mjaftueshme të 
bësh atë që dëshiron më shumë, porse 
asëkohe nuk munda ta kuptoj dhe nuk 
kishte sesi ta kuptoja. Si mund të kuptosh 
diçka që nuk dëshiron ta kuptosh” Të jesh 
adoleshent do të thotë të ekzistosh në 
mesin e njerëzve dhe të mos jetosh me ta. 
Kaloi një kohë e gjatë dhe çdo ditë e njëjta 
rutinë. Ajo më porosiste që të mësoja, për 
çdo ditë më pyeste nëse gjithçka shkonte 
mirë në shkollë, nëse kisha probleme me 
shokët, ose nëse mësuesit kishin ndonjë 
ankesë për mua. Unë gjithmonë i 
përgjigjesha duke qeshur që shkon çdo gjë 
mirë dhe të mos merakosej, por të 
mendonte më shumë për veten e saj. Një 
herë teksa po darkonim i kërkova që të 
braktiste njërën punë sepse nëse do të 
vazhdonte kështu, atëherë nuk do ta kishte 
të gjatë. 

-  Tie di Bledi që ne nuk do t'ia dalim 
të mbijetojmë nëse unë nuk punoj, — tha 
ajo duke më parë në sy, dhe kjo ishte hera 
e parë dhe fjala e parë e saj drejtuar ndaj 
meje si një burrë. 

- Nënë Tixhel TI e di që unë mund të 
ndihmoj”1 

- Unë nuk kërkoj asgjë prej teje bir, — 
tha ajo, — dua vetëm që ti të mbarosh 
shkollën. A mund ta bësh këtë gjë2 

- Ti e di që unë nuk jam për shkollë 
nënë Tixhe, — thashë unë duke më ardhur 
turp po nga fjalët e mia. 

- Nëse nuk je për shkollë bir, — tha 
ajo, — atëherë do të përfundosh të bësh 
llaç dhe tulla si yt atë. Nëse tullat të duken 
më të lehta se librat, mund të braktisësh 
shkollën. Çfarë do të zgjedhësh” — pyeti 
ajo. 

- Librat nënë Tixhe, — u përgjigja 


- Zgjedhje e mirë, — tha ajo. 

- Por, — vazhdova unë, — kjo deri sa 
të më forcohen duart që të mund të mbaj 
tullat. 

- Hajde të puth nëna ty, — tha ajo 
duke më puthur në ballë. — Sa të jem gjallë 
dhe të kem forcë nuk të lë kurrë të mbash 
diçka. 


Nëna ime, ti gjithmonë më ke dashur, 
dhe unë të kam dashur që në momentin që 
të kam parë. Kam parë gjithmonë tek ajo 
sesi për çdo ditë e bënte jetën më të lehtë 
për veten e saj. Kurrë nuk kam dëgjuar të 
ankohet ose të thotë diçka rreth jetës së 
vështirë që ka kapluar shumicën e njerëzve 
anembanë Shqipërisë. 


Adoleshenca ime u shoqërua edhe nga 
fati i keq që mbuloi të gjithë Shqipërinë në 
vitin nëntëdhjetë e gjashtë. Hapja e 
firmave piramidale sikurse ato u quajtën 
mbrapa, ishte një fatëkeqësi për 
Shqipërinë dhe popullin shqiptar. Disa 
njerëz që mbin nga hiçi, që më parë disa 
prej tyre kishin punuar njëjtë si nënë 
Tixhja, pastruese diku, morën disa zyra 
ose më mirë të them banesa me qera dhe 
kërkonin nga populli që të depozitonin 
lekë tek ta dhe për një afat të shkurtër 

kohor ato do t'ia kthenin të dyfishuar 
shumën e depozituar. Me pak fjalë një 
çmenduri e vërtetë. Kjo taktikë ishte 
ndjekur në disa vende të tjera të varfëra si 
Shqipëria dhe kishte rezultuar me sukses 
për këto njerëz të paskrupullt. Ato filluan 
të shfaqen që nga fillimi vitit nëntëdhjetë e 
dy dhe viti nëntëdhjetë e gjashtë ishte viti 1 
kapitullimit të tyre. Asëkohe isha vetëm 
katërmbëdhjetë vjeç dhe sapo mbarova 
shkollën tetë vjeçare. Me mbarimin e 
shkollës filluan disa trazira dhe 
pakënaqësi tek njerëzit. Shumë prej tyre 
filluan të kërkojnë paratë e tyre mbrapsht 
porse ktheheshin duar bosh nga 
përfaqësuesit e firmave duke u thënë që do 
të marrin më shumë interes sesa u ishte 
premtuar më parë. Përfundimi ishte që ato 
shpallën zyrtarisht falimentimin dhe për 
njerëzit mbetën vetëm copa letrash në 
duart e tyre të dhëna nga firmat për të 
tërhequr paratë të cilat nuk do ti tërhiqnin 
dot kurrë. Shumë njerëz pësuan krizë 
nervore, shumë të tjerë pësuan infarkt dhe 
të tjerë vranë veten në dëshpërim e sipër. 
Ato shitën çdo pasuri që kishin, shtëpi, 

toka dhe dyqane, me shpresën për t'i blerë 
dy-fish. Pas kësaj tragjedie kombëtare 
erdhi një vit i zi. Viti nëntëdhjetë e shtatë 
është viti i paharruar në kujtesën time. E 
gjithë Shqipëria ngrihet në protestë 
kundra qeverisë e cila u shpall nga populli 
përgjegjëse për humbjen e parave të tyre. 
Ato rrebelohen dhe thyejnë portat e 
depove të armëve, pajiset një Shqipëri e 
tërë me armë dhe municione. Bastisen 
komisariatet e policisë dhe vihen në krye 
të tyre kriminelë të bandave të ndryshme 
të sapo krijuara. Njerëzit vriten në rrugë 
pa pikën e mëshirës, djegin, vjedhin, 
përdhunojnë, zënë pritë dhe çfarëdolloj 
gjëje që mund të vinte në mendjen e një 
krimineli për t'u bërë. Nënë Tixhja ishte 
tejet e friksuar për mua. Gjithmonë 
kujdesej që të më mbante brenda shtëpisë 
nga frika e atij që quhej asëkohe plumbi 
qorr. Nuk ishte e lehtë të më mbaje të 
mbyllur brenda katër mureve. Një herë 
teksa po vërdallisja në lagje, kaloji një 
skode e tejmbushur me armë dhe mbi të 
ishin njerëz të shumtë. Unë ndalova hapat 
dhe po vështroja armët e shumta të cilat 

disa prej tyre vareshin edhe jashtë skodes. 
Skoda ndaloi dhe njëri prej burrave që po 
qëndronte në sedilen ngjitur me shoferin 
foli. 


- E do një djalosh” 
- Një cfarë” — ia ktheva unë. 
- Vetëm kallashnikov ka, — u përgjigj 


al. 

- Mirë, — thashë unë shkurt. 

- Kalo mbrapa dhe merre, — ma 
ktheu ai. 


Një djalë i ri që kishte zbritur në tokë 
ma drejtoi armën dhe ma la në dorë. 
Kujdes më tha se është e mbushur. Deri në 
këtë pikë çdo gjë shkoi në rregull. Por 
pjesa më e vështirë ishte se ku do ta 
fshihja atë. Nëse nënë Tixhja e shikonte, 
dy gjëra do të ndodhnin me patjetër, ose 
asaj do t'i pushonte zemra, ose do të më 
nxirrte mua shpirtin. Që kështu shpejtova 
dhe hapa një gropë në tokë afër një peme 
portokalli që e kishim diku nga fundi 
bahçes. E mbështolla me një copë pëlhure 
dhe gjithashtu me një copë tjetër plasmasi 

në mënyrë që të mos ndryshkej. Me pak 
fjalë e hoqa qafe atë, porse diçka brenda 
meje ndryshoi, sepse për sa herë që 
mendoja që e kisha aty, një ndjenjë e 
çuditshme e përshkronte trupin dhe 
mendjen time. Burrërim mund të jetë një 
fjalë për ta përshkruar këtë ndjenjë. 


Viti i ri shkollor filloi. Trazirat nuk e 
penguan vazhdimin e shkollës. Asëkohe u 
regjistrova për vitin e parë tek shkolla 
“Ismail Qemali”, që fatëkeqsisht ishte në 
rikonstruksion e sipër dhe na transferuan 
për tek “Liceu Artistik”, deri në 
përfundimin e saj. Shkoja në shkollë 
rregullisht dhe isha shtruar disi. Përballja 
ime e parë me “Liceun Artistik”, ishte 
diçka jo e zakonshme. Kjo shkollë që 
brenda saj ka mbajtur artistë të panumërt 
tani mbante edhe gjimnazistë të thjeshtë 
që mund të vëreje ndryshimin thjesht në 
pamjen e tyre. Artist nuk bëhesh, lind i 
tillë dhe ne ishim lindur të thjeshtë. Çdo të 
thotë i thjeshtë” Ndoshta do të thotë i 
paaftë2 Nuk e di, porse nëse bie fjala të 
përmendësh një njeri që meret me art, 

shumë thjeshtë mund të thuash, ai është 
artist. Por kur shikon një njeri të thjeshtë, 
çfarë emri mund ti vësh” Pikërisht kështu 
ishim ne. Veçmas kësaj “Liceut” nuk i 
mjaftoi rëndesa e shkaktuar nga ana jonë, 
por i'u shtua edhe rëndesa e rrugeçërve që 
rrethonin “Liceun Artistik” në pritje të 
studenteve të reja që dilnin nga shkolla. 
Kohë trazirash, kohë kur ti njeh një vajzë, 
bisedon, e mashtron dhe me skafin e parë 
e dërgon në Itali duke e nxjerrë në mes të 
rrugës të prostituojë. Çdo gjë e keqe që 
mund të shkojë në mendje, ishte reale. Një 
realitet i hidhur që mizorisht jeta na e 
përplasi në fytyrë pa dëshirë. Në portën e 
shkollës ishte vendosur një rojë që të 
kontrollojë çdo nxënës nëse mbarte armë 
me vete. 


Ndër të gjitha ajo që më vjen ndërmend 
kur rikthej në kujtesë vitet tek “Liceu 
Artistik”, është Jola. Gjatë tetë vjeçares 
kam patur tërheqje të ndryshme për disa 
vajza, kjo e mbetur me kaq, fundja nuk 
mund të shkojë më tej për një fëmijë 
katërmbëdhjetë vjeçar. 

Jola ishte ndryshe nuk ishte tip i 
ndrydhur, por një shqiponjë dhe si e tillë 
ishte një grabitqare. Takimi im i parë me 
të ishte tek një kioskë që tregtonte byrekë. 
Pasiqë ndodhte pushimi midis orëve, ne 
drejtoheshim për të ngrënë tek kjo kioskë 
që tashmë ishte si një dorë nëne për ne. U 
afrova në banak nëse mund të quhej i tillë 
dhe porosita si zakonisht dy byrekë me 
gjizë. Për habinë time atë ditë nuk kishte 
tjetër njeri veç meje, kjo ndoshta unë 
mund të kem shpejtuar në daljen nga 
shkolla ose për ndonjë arsye që nuk më 
kujtohet. Në një moment tejet të shkurtër 
dhe të papritur fytyra e Jolës ishte ngjitur 
fare pranë times. 


- Nuk ke parë ndonjëherë femër duke 
ngrënë byrek” — tha ajo. Gjithmonë dinte 
të kombinonte shikimin dhe fjalët dhe 
gjithmonë të jepnin të njëjtin efekt. 

- Ti nuk po ha byreki — thashë unë i 
habitur. 

- Mos ndoshta ke dëshirë të 
porositësh për mua” — tha ajo po me të 
njëjtin ton zëri. 

- Pse duhet ta bëj” 

- Sepse jam femër” 

- Dakort, — u përgjigja unë. — Sa 
byrekë dëshiron” 

- Sa të duash, — ma ktheu ajo ftohtë. 

- E nga ta di unë sa të tilla mund të 
hash ti. 

- Unë ha më tepër nga çfarë duket, — 
shtoi ajo 

- Nuk është se duket ndonjë gjë, — 
thashë unë duke e parë nga lartë poshtë. 

- Dakort, — tha ajo, — dy janë 
mjaftueshëm. — Mora nga dy për secilin 
dhe nisa të largohem. 

- Ku po shkon”t1 — pyeti ajo e habitur. 

- Të ulem diku të ha Dbyrekët, 
sigurisht që nuk i mora ti mbajë në dorë, — 
thashë unë ftohtë. 

- Dhe ti po largohesh i vetëm duke 
më lënë me dy byrekë në dorë” 

- Mos ndërrove mendje dhe do më 
shumë” 

- Ti nuk merr erë shumë nga femrat 
apo jo” 

- Çfarë lidhje kanë femrat me 
byrekët”1 — thashë unë, — për Zotin ma 
bëre kokën lëmsh... 

- Dakort, dakort, — tha ajo duke ma 
prerë fjalën me një të ngritur të dorës. — 
Mund të shkojmë bashkë diku dhe të 
hamë” 

- Po pse nuk e the që në fillim që 
dëshiroje të vije me mua” 

-  O Zot, — tha ajo duke rrahur ballin 
me dorë, — bën mirë të ecësh dhe të gjesh 
një vend të ulemi para se të të godas me 


byrek fytyrës. 


Kjo ishte biseda ime e parë me të. Nuk 
arrijë ta besoj që nuk më goditi me byrek, 
ndoshta nuk isha komplet një budalla, 
isha thjeshtë i çiltër. 


- Nuk më besohet që je në vitin e 
parë, — tha ajo teksa ishim ulur në një 
bordurë duke ngrënë byrekët. 

- As mua, — thashë unë, — vitet 
kalojnë shumë shpejt. 

- Nuk e kisha aty fjalën, — ma ktheu 
ajo, — dua të them që dukesh më i rritur. 

-  Vërtetë”21 

- Po vërtetë, — tha ajo, — të paktën 
shtëmbëdhjetë. 

- Fatkeqësisht jam pesëmbëdhjetë, — 
thashë unë. 

- Pse thua fatkeqsisht” 

- Sepse ti je shtatëmbëdhjetë dhe unë 
pesëmbëdhjetë. — u përgjigja unë. 

- Po ti nga e nxorre që unë jam 
shtatëmbëdhjetë” 

- Sepse po të ishe më pak se aq, nuk 
do të të dukesha edhe aq i rritur. 

- Ja që jam tetëmbëdhjetë, — ma 
ktheu ajo. 

-  Vërtetë21 — thashë unë i habitur. 

- Pol Të shqetëson fakti që po ha 
byrekë me një tetëmbëdhjetë vjeçare” 

- Më shumë sesa më shqetëson, 
mund të them që më tremb pak. 

-  Qetësohu, — tha ajo duke qeshur, — 
thjeshtë po hamë. 

- Po ty nuk të shqetëson fakti që po 
ha byrek ulur në një bordurë me një 

pesëmbëdhjetë vjeçar dhe mbi të gjitha me 
ngjyrë” 

-  Çokallata e zezë gjithmonë ka qenë 
më e mirë se ajo e bardha, — tha ajo duke 
këputur një kafshatë byrek. Nuk mund të 
shtoja diçka më tej. — Tani që njohja u bë, 
do të ishte e udhës të njihnim emrin e 
njëri tjetrit, — tha ajo. 

- Unë quhem Bledi. 

-  Gëzohem Bledi, — tha ajo duke më 
shtërnguar dorën ku dora e saj e butë e 
ngrohi atë timen plotësisht. — Jola. 

- Më pëlqen emri Jola, — thashë unë. 

- Mendoj se babai e ka lexuar diku 
dhe dëshironte që vajza e tij të quhej 
Jolanda. Po ty kush të ka thirrur Bledi” 

- Nuk edi, — u përgjigja unë. 

- Si nuk e ditkel Nuk i ke pyetur ato 
të tutë” 

- Nuk i njoh prindërit e mi biologjik, 
— thashë unë duke rrudhur letrën e 
byrekut të përfunduar. — Jam rritur në 
jetimore deri në moshëm dhjetë vjeçare 
kur nënë Tixhja erdhi dhe më mori. 

- Më vjen keq, — tha ajo. 

- Ska gjë, — thashë unë për ta 
qetësuar, pasi fytyra e saj u bë limon, — për 
mua është gjëja më e mirë që ekziston dhe 
jam krenar që jam djali i nënë Tixhes. 

- Pse e quan nënë dhe jo mama” — 
tha ajo duke më parë në sy. Unë 
buzëqesha. 

- Arsyeja pse e kam thirrur nënë 
Tixhen gjithmonë “nënë Tixhe” dhe nuk e 
kam thirrur mama, është sepse një nënë 
nuk të braktis kurrë, ndërsa një mama e 
bën diçka të tillë. Por tani më lejo të të bëj 
një tjetër pyetje. 

- Më thuaj, — tha ajo. 

- Të shqetëson fakti që po ha byrek 
me një pesëmbëdhjetë vjeçar me ngjyrë 
dhe mbi të gjitha jetim” 

- Nuk kishte sesi të zgjidhja një shok 
më të mirë, — tha ajo duke më kapur 
dorën. 

- Thua vërtetë mund të jem një shoki 
mirë” 

-  Ishkëlqyer, — u përgjigj ajo, — do të 
më pëlqente të takoja nënë Tixhen, 
mendoj që ajo ka ndikuar në zhvillimin e 
trurit të këtij burri pesëmbëdhjetë vjeçar. 

Më vonë u kthyem sërish në shkollë. 
Përgjatë orëve të mbetura të mësimit u 
ndjeva i lumtur. Vetëm një herë më parë e 
kisha provuar atë lloj ndjenje dhe kjo ishte 
arsyeja që e kuptova që isha i lumtur. 
Ditën kur nënë Tixhja më nxorri nga ai 
makth i jetimores dhe kjo ishte e dyta. Një 
orë më parë isha i vetëm dhe tani kisha 
dikë që mund të bisedoja, dikë që mund ta 
quaja shok. Më vërtitej në mendje emri i 
saj aq sa ndoshta mund ta kem shqiptuar 
edhe me zë të lartë, pa patur mendjen. 
Ngrohtësia e dorës së saj të butë ende 
përfshinte pjesët që kishte prekur. Çfarë 
janë këto mendime, mendova me vete, 
fundja ne ishim vetëm shokë. 

ola banonte në një godinë 

parafabrikate siç i thonim ne 

godinave të bëra nga pllaka të 

mëdha betoni nga sistemi 
komunist, në rrugën “Ali Demi”. I ati ishte 
profesor në universitetin e gjuhë-letërsisë 
dhe e ëma ishte doktoreshë në repartin e 
infektivit në qëndrën spitalore 
universitare nënë Tereza. Ishte vajzë e 
vetme dhe me prindër që gëzonin 
rrespektin e lagjes më të madhe në Tiranë. 
Çfarë mund të përfitonte ajo nga një 
pesëmbëdhjetë vjeçarë si unë21 Kishin 
kaluar kohë që nga koha që ishim njohur, 
ose kështu më është dukur gjithmonë 
sikur kisha një jetë që e njihja atë. Një ditë 
ajo më pati ftuar në shtëpinë e saj. Ajo 
ishte në moshë madhore dhe nuk kishte 
kundërshtime nga prindërit e saj në 
vendimet që ajo merrte por kjo jo për 
shkak të moshës sikurse mendoja unë 

asëkohe, por për shkak që prindërit e saj e 
njihnin vajzën e tyre dhe e dinin që ajo 
kurrësesi nuk do të bënte diçka që mund 
të kalonte vijën e lejueshmërisë. 


E kujtoj atë ditë. Ajo ishte një ditë 
rezatuese ku edhe djelli mos të ishte i tillë 
nuk do të ishte diçka e madhe sepse do ta 
bëja unë punën e tij me rrezet e shumta që 
përhapja. Ky ndryshim i beftë ra në syrin e 
nënë Tixhes. 


- Tregoi nënë Tixhes. Si duket ajo” — 
tha nënë Tixhja duke u ulur pranë meje. 
Ndërkohë unë po përpiqesha të bëja diçka 
me flokët e mi para pasqyrës. 

- Është thjeshtë një shoqe nënë 
Tixhe, — ta ktheva unë prerë pa kthyer 
kokën nga ndjenja e turpit që filloi të 
rritej. 

- Po pikërisht për këtë po të pyes, — 
tha ajo e buzëqeshur. — A është ndopak e 
pashme” 

- Nënë Tixhe, — thashë unë duke u 
kthyer para saj, — kur është vetëm një 

shoqe, nuk mendoj se është e rëndësishme 
në është e pashme apo jo” 

- Pamja e jashtme bir tregon atë që 
njeriu mbart brenda tij, — u përgjigj ajo po 
e buzëqeshur. 

- Dakort nënë Tixhe, — thashë unë 
duke u dorëzuar. — Nuk besoj se do të 
heqesh dorë nga përgjigja. Po, është e 
pashme madje shumë e pashme. Besoj se 


kjo do të kënaqë. 
- Nuk ka më bukur se dashuria bir, — 
tha ajo, — dhe dashuria e parë... — ajo 


ndaloi së foluri sikur po kthehej pas në 
kujtime, — nuk mendoj që ka një të dytë 
pas saj, trego kujdes. 

- Nënë Tixhel Jam vetëm 
pesëmbëdhjetë vjeç. Për çfarë dashurie po 
flasim” 

- Kur e kupton sesa vjeç je në të 
vërtetë, atëherë je më i rritur nga sa 
mendon se je, — tha ajo duke më puthur në 
ballë dhe u largua. 


Rrugës për në shtëpinë e Jolës për çdo 
hap që hidhja më dukej i shkurtër kështu 
që shpejtoja duke parë hapat e mi të 

shkurtër dhe pa kuptuar u gjenda poshtë 
godinës ku banonte Jola me një frymarje 
tejet të rënduar. U deshën disa minuta që 
të kthehesha në gjendje normale dhe 
vetëm pas një qetësimi të plotë nisa të 
ngjis shkallët për në shtëpinë e saj. Mund 
ta jetojmë jetën vetëm në dy mënyra, të 
mendojmë për çdo gjë ose mos të 
mendojmë për asgjë. Sigurisht që asëkohe 
mendoja për çdo gjë, madje mund të 
mendoja pa reshtur edhe për gjëra që 
realisht ose nuk ekzistonin, ose me siguri 
nuk do të ndodhnin kurrë. Mendoj që 
ëndrrat na rëndojnë më shumë sesa 
realiteti, por do të më pëlqente të 
mbyllesha në ëndrrat e mia dhe të harroja 
të jetoja. Pas Jolës gjithmonë më ka 
munguar një shok i mirë. Nëse do të kisha 
patur një të tillë, atëherë gjithçka do të 
ishte ndryshe. Më vjen keq që nuk shkova 
atje ku dëshiroja të shkoja, por u gjenda 
aty ku duhej të isha. Gjithësesi, po ngjitja 
shkallët dhe ajo banonte në katin e katërt. 
Ajo më pati informuar që babai dhe nëna 
nuk do të ishin në shtëpi. Për mua kjo 
ishte gjysma e së keqes, nuk do të më 

nevojitej të përballesha me to ku sigurisht 
nuk do të mungonin pyetjet e shumta. 
Trokita në derë dhe u gjenda para fytyrës 
së buzëqeshur të Jolës. 


-  Mirëseerdhe Bledi, — tha ajo, — eja 
brenda. 

- Mos ndoshta kam mbërritur më 
herët” — pyeta unë duke mos ditur çfarë të 
them tjetër. 

- Nuk ka ndonjë rëndësi kjo, — u 
përgjigj ajo, — sot e djelë është. Si thua të 
qëndrojmë në sallon” 

- Për mua njëjtë është, — ta ktheva 
unë. Hodha një shikim të shpejtë dhe 
vërejta që çdo gjë ishte e rregulluar dhe në 
vendin e vet. Një faqe muri ishte e zënë me 
biblotekën e familjes. Përkrah shoqërohej 
nga dritarja, perde të bardha, dy divanë 
dhe një aneks gatimi gjysëm i mbyllur me 
kangjella dekoruese ku mbulohej nga 
gjethe artificjale. Një tavolinë vezake e 
vendosur në mes të sallonit ku mbi të 
qëndronte një shportë me lule të freskëta. 
Mos ndoshta duhej të kisha sjell diçka me 
vete” E pse duhej”1 Fundja ne ishim vetëm 

miq, ajo që nuk po shikonin sytë e mi edhe 
pse me të shpejtë bënë hetimin e gjithë 
sallonit ishte televizori. 

- Nuk keni televizor, — thashë unë 
papritur duke menduar me zë të lartë. 

- E për çfarë do të na duhej një i tillë, 
— tha ajo duke qeshur me habinë time, — 
babai nuk e preferon, nëna gjithashtu. 

- Po çfarë bëni kur jeni të gjithë në 
shtëpi, — thashë unë i habitur. 

- Pikërisht, qëndrojmë të gjithë 
bashkë. Ndonjëherë bisedojmë dhe 
ndonjëherë lexojmë, — u përgjigj ajo 
ndërkohë po tërhiqte tryezën vezake në 
drejtimin tim. — Po ty a të pëlqen leximi” 

- Do të dëshiroja të lexoja, por nuk 
kam shumë libra. Me përjashtim të librave 
që na jepeshin nga mësuesit për lexim 
jashtëshkollor, nuk kam të tjerë. 

- Kjo është një punë që zgjidhet, — 
tha ajo duke buzëqeshur. — Mund të të 
huazoj nga një libër dhe kur ta rikthesh 
mud të marrësh sërisht një tjetër nëse ke 
dëshirë. 

- Më pëlqen, — thashë unë. 

- Atëherë, — tha ajo duke u afruar 
pranë biblotekës, — çfarë zhanri ke dëshirë 
të lexosh” 

- Çfarë do të thotë “zhanrit” — ajo 
buzëqeshi. 

- llojin e librit, përmbajtjen, 
romancë, tragjedi, krim, mister... 

- Them që një tragjedi nuk do të ishte 
keq, — vazhdova unë. 

- Tragjedi hemmm... — tha ajo duke 
trokitur buzët e saj me gishtin tregues dhe 
duke i hedhur një sy rafteve të mbushura 
përplot me libra. — Po ti shtonim edhe pak 
romanticizëm nuk do të ishte keq. Ja ky 
këtu them se është një libër që ja vlen të 
lexohet. “Netë të bardha nga Dostoevsky”, 
është një libër i mrekullueshëm dhe nuk 
është voluminoz. Sigurisht që nuk mund të 
fillosh me një libër voluminoz. 

-  Epsejor”l 

- Sepse është njëjtë si të të zgjojnë 
herët në mëngjes dhe të të thonë, vrapo 
tani me sa fuqi ke. Kjo sigurisht nuk do të 
ishte e mundur. Së pari duhet të zgjohesh 
në mënyrë natyrale, më pas të shtriqesh, 

të ulesh dhe të marrësh veten, më pas je i 
lirë të vraposh. 

- Atëherë po filloj me këtë, meqë nuk 
jam shumë i apasjonuar pas vrapit. 


Jola kishte përgatitur gurabie dhe lëng 
frutash. Gurabie gjalpi të bëra me kujdes. 
Nuk linte përshtypjen e një vajze të 
rregullt, dukej më shumë si një vajzë e 
hedhur dhe moskokëçarëse, ndoshta e tillë 
ishte, por një tjetër njeri dilte në pah në 
prezencën time. 


Nuk është e gjatë koha që bën ndarjen e 
një adoleshenti nga hyrja për në botën e të 
rriturve dhe nuk janë të shumta vitet që i 
jeton në adoleshencë, por ato janë të 
kujtueshme dhe mund të jenë vitet më të 
kujtueshme të jetës sonë të mjerë. Nëse 
dëshiron të dish sekretin për një 
adoleshencë të paharruar përplot me 
kujtime, më vjen keq por kjo është e gjitha 
një çështje fati. Vajza me flokë ngjyrë 
kafeje me vetulla të trasha, hundën 
vocërrake dhe dy buzë hollake që sa herë 
lëviznin ngrohte dhe tërhiqte vëmendjen, 

ishte eksperjenca ime e parë në ndërtimin 
tim emocjonal. Ndjej keqardhje që isha aq 
i papjekur, aq i mitur dhe aq adoleshent. 


Atë ditë e kaluam për mrekulli dhe pasi 
bisedave tona u dhamë një ndalesë për në 
takimin e ardhshëm, Jola nisi të zbres disa 
nga librat e saj të preferuar dhe për 
çdonjërin prej tyre më tregonte 
përmbajtjen. 

Ajo e admironte Dostoevskyn. Sipas saj 
stili i tij i të shkruarit ishte unik. Është 
tejet e vështirë për një shkrimtarë të 
shkruaj rreth asaj që ka drojë dhe frikë. Në 
të shumtën e veprave ai e pasqyron veten 
nga një personazh në tjetrin, njëjtë me një 
monolog por të rrethuar nga të tjerë 
protagonistë. Duke e dëgjuar atë analizim 
të hollësishëm e kuptova që isha shumë 
më poshtë nivelit të saj. E çfarë dreqin 
kërkon ajo nga unë” Kjo ishte pyetja 
dëshpëruese nën ofshamat e një shpirti të 
lënduar nga dhimbja e injorancës. 


- Ndodhi diçka”1 — pyeti ajo duke 
parë shprehinë time të vrarë. 

- Nuk edil Po mendoja çfarë mund të 
përfitosh nga një djalë si unë2 

- Mos u bëj qesharak, — tha ajo duke 
qeshur. — Askush nuk kërkon të përfitojë 
nga njëri tjetri. Ne jemi miq dhe miqt nuk 
përfitojnë, ato japin, dhurojnë dhe në 
këmbim marrin lumturi. A ndihesh i 
lumtur kur bisedojmë” 

- Pol Shumë i lumtur. 

- Edhe unë gjithashtu dhe nëse 
ndihemi të lumtur, kjo do të thotë që të dy 
i kemi dhënë diçka njëri tjetrit. Nuk ka 
rëndësi në është diçka që shihet apo jo, që 
thuhet apo jo, ne e kemi dhënë dhe e dimë 
këtë. 


Nëse kishe një pyetje ajo të vinte me 
përgjigje. Një herë më tha, mund të 
pyesësh thjeshtë sepse edhe përgjigja 
është e thjeshtë. 


Erdhi pasditja dhe unë kisha marrë 
rrugën drejtë shtëpisë. Me siguri nënë 
Tixhja duhej të ishte duke më pritur. Ecja 
dhe ndihesha i lehtë si një pupël dhe mbi 
të gjitha tejet i lumtur. Diçka më 

ngacmonte në stomak. Me siguri gurabiet 
mendova asëkohe. Shtërngoja librin ndër 
duar dhe kisha dëshirë ta lexoja. Dëshiroja 
të njihesha me botën e saj, nuk doja të isha 
i panjohur rreth asaj njohurie që bënte një 
barrjerë të madhe midis meje dhe saj. 


Nënë Tixhja nuk po i besonte syve kur 
vuri re që mbaja një libër në dorë dhe mbi 
të gjitha nuk ishte një libër shkollor. Ajo 
më përshëndeti. Duke u ngurtësuar për të 
mos shfaqur lumturinë që edhe vetë e 
kisha të rëndë t'a mbaja, i ktheva 
përshëndetjen dhe i'u drejtova dhomës së 
gjumit. I shtrirë mbi shtrat me libër të 
mbështetur mbi kraharor, mendoja për të. 
Çfarë janë këto iluzione” Vetëm se një 
femër ka dëshirë të qëndrojë me ty dhe 
është e sjellshme, nuk do të thotë që të 
dashuron. Këto fjalë me erdhën ndër 
mend pasi kisha dëgjuar një këngë nga 
Anita Bitri po me këto fjalë në përmbajtjen 
e saj. “Eja të hamë Bledi”, u dëgjua zëri i 
nënë Tixhes nga kuzhina. U ngrita nga 
shtrati dhe shkova pranë saj. 

-  Sija kalove sot bir” 

- Mirë nënë Tixhe, ja kalova vërtetë 
mirë. 

- Më bëhet qejfi për ty, — tha ajo duke 
buzëqeshur. 

-  Potisi ndihesh” 

- Nxënësit janë të pakujdesshëm, — u 
përgjigj ajo, — grisin dhe hedhin letra 
ngado, bëjnë pis dhe në fund të fundit në 
mëngjes e gjejnë klasën sërisht të pastër. 
Nuk e dinë që e pastron nënë Tixhja, — 
vetëm pas atyre fjalëve e kuptova që kisha 
bërë të njëjtën gjë për vite radhazi. 

- Më vjen keq nënë Tixhe. 

-  Keqardhja duhet të jetë për ata që e 
bëjnë këtë gjë për çdo ditë, — tha ajo. 

- Ndoshta edhe unë e kam bërë për 
shumë herë një gjë të tillë, — ja ktheva unë. 

- Atëherë më vjen mirë që e kupton 
që është diçka jo e mirë. Por lëre këtë 
bisedë dhe më trego se çfarë ndodhi sot. 

- Asgjë e veçantë nënë Tixhe. 
Hëngrëm gurabie, biseduam dhe lexuam 
nga pak. 


40 


E kuqja 


- Ajo vajzë qenka një xhevahir, — tha 
nënë Tixhja. — E çfarë ishte libri që solle 
në shtëpi” 

- Një libër i huazuar. Jola ma dha për 
t'a lexuar dhe kur t'a mbaroj do t'ia kthej 
sërish. 

- Mendon që do të mund t'a lexosh” 

- Nënë Tixhel Kam mësuar të lexoj 
që gjashtë vjeç. 

- Nuk të pyeta nëse di të lexosh, por a 
do të mund t'a lexosh” 

- Mendoj që po, — i'a ktheva unë. 

-  Sithua t'a ftosh edhe ti ndonjëherë 
në shtëpi” 

- Nuk bëhet fjalë nënë Tixhe. 

-  Pserl 

- Pse... Pse duhet ta ftoj” 

- Sepse jeni miq dhe miqt këtë bëjnë. 

- Nuk e di nënë Tixhe, ndoshta mund 
t'a ftoj ndonjë ditë. 

- Jeni në një klasë bashkë” 

- Jemi në një shkollë, — nuk kisha 
dëshirë ti tregoja rreth moshës së saj. 

-  Sijeni njohur” 

- Nënë Tixhel Seriozisht e ke2 

- Ke të drejt bir shkova shumë larg, 
por kur plakesh ke dëshirë të dish gjithçka. 

- Ti nuk ja plakë nënë Tixhe, — 
thashë unë duke e përqafuar si e kisha 
zakon t'a bëja gjithmonë. — Gjithësesi 
duke blerë byrekë. 

- Duke blerë byrekë, — përsëriti ajo 
tërë habi, — sa më pëlqejnë romancat. 

- Çfarë romance nënë Tixhe”21 Ti vetë 
e the që jemi miqi 

- Po se jeni miq kjo nuk do të thotë 
që nuk ka romancë, — vazhdoi ajo, — 
gjithësesi unë gjithmonë kam qenë e 
mendimit që nuk ekziston miqësia midis 
një mashkulli e një femre. 

-  Sikështu”l 

- Njëri do ta prishë atë duke shfaqur 
dashurinë, dhe nëse fati e mbështet dhe 
tjetri i përgjigjet, atëherë është njeriu më i 
lumtur në botë. 

- Nënë Tixhe mund të t'a bëj një 
pyetje” 

- Patjetër bir, — u përgjigj ajo teksa 
mbushte pjatat me fasule. 

-  A ke dashuruar ndonjëherë” 

- Më shumë se pyetja më gëzon fakti 
që je rritur bir, — tha ajo duke u ulur në 
tryezë. — Vetëm një herë. 

- Nuk mendoj se ishte baba Ganiu 
apo s'është kështu” 

- Baba Ganiun e kam dashur, por më 
parë shumë më para se të njihja baba 
Ganiun u dashurova me një djalë. Asëkohë 
çdo gjë ishte e vështirë, ishte komunizëm 
dhe çdo gjë që nuk përfundonte me 
martesë, gjykohej nga partia, nga këshilli i 
punës, këshilli i lagjes dhe e gjithë 
shoqëria. 

-  Sindodhi nënë Tixhe2 

-  Asëkohe shkoja në shkollë dhe si 
një vajzë jo e vetme, nuk kisha mbi vete 
vigjilencën e prindërve të paktën jo deri në 
atë pikë që të mund të më privojë nga liria. 
Fundja nuk mund të të ndodhte asgjë edhe 
nëse dikush do të kishte dëshirë të bënte 
diçka, i tillë ishte sistemi komunist, 
përfundoje në burg dhe kishte edhe pasoja 
të tjera më të rënda vetëm për një fjalë 
goje, aq më shumë të bëje diçka me qëllim 
për të dëmtuar dikënd. Teksa dilja për të 
shkuar për në shkollë për çdo ditë, një 

djalë ecte disa metra larg meje duke 
ruajtur po të njëjtën shpejtësi, të njëjtin 
ritëm, me pak fjalë më shoqëronte deri tek 
dera e shkollës “Kosova”. Gjithmonë 
racizmi ka qenë prezent në Shqipëri bir 
im, njerëzit me ngjyrë janë paragjykuar 
dhe gjykuar dhe gjithmonë do të jetë 
kështu. Gjykohesh për një ngjyrë që ti e 
bart në lëkurë dhe që është tjetërkush që e 
ngjyrosi atë. Gjithësesi ky djalë ishte i 
bardhë dhe unë kështu sikurse më shikon. 

- E njihje ti atë nënë Tixhe2 

- Mund të them që e njihja, kisha 
dëgjuar rreth tij në lagje dhe njerëzit nuk 
thonin aspak fjalë të mira. Ai konsiderohej 
si një djalë imoral sepse kishte dëshirë të 
vishej dhe të ndiqte sadopak modën e 
kohës dhe i shtohej kësaj edhe biografia e 
keqe e familjes, siç quhej asëkohe kur 
kishe dikë nga familja të arratisur ose që 
kishte luftuar në krahun tjetër të 
komunistave para çlirimit. 

- E çfarë ndodhi më tej” 

- DMNdodhi që pas shumë kohësh 
shoqërim në ecje, fillova ti dhuroj ndonjë 
buzëqeshje, fundja ai ishte aty vetëm për 


50 


E kuqja 


mua. Edhe pse frika më mbulonte hera- 
herës mund t'a mposhtja pa shumë 
vështirësi sepse për sa kohë që je i ri, 
zemra është motorri i trupit, vetëm kur 
shkon në moshë, truri merr drejtimin. Një 
ditë ai mori guximin dhe më ndaloi. Ishte 
djalë shumë i turpshëm edhe pse dukej 
ndryshe kur e shikoje. Folëm dhe 
biseduam deri sa mbërrita në shkollë edhe 
pse ai ruante një farë distance në ecje për 
t'u mos kuptuar që po ecnim sëbashku. U 
ndjeva aq mirë sa vendosa që atë pjesë 
rruge që bëja për të shkuar në shkollë nuk 
kisha pse ta bëja me dikë që më shoqëron 
nga pas, por mund t'a bëja me dikë që më 
shoqëron në krah. Nuk dua të zgjatem me 
rrëfimin e ndjenjave të mia dhe të të tregoj 
sesa mirë ndihesha përkrah tij dhe çfarë 
lumturie përjetoja në ato pak momente 
sëbashku. 

- Çfarë e prishi tërë këtë nënë Tixhe2 

- Njerëzit bir. Si gjithmonë njerëzit 
janë ata që na i prishin ato çaste të 
lumtura që jetojmë. Njerëzit na dhurojnë 
lumturi dhe po njerëzit janë ata që na e 
marrin. Do të të duket çmenduri por 

mbeta shtatëzënë me të. Familja ime e 
mësoi shpejt këtë dhe im atë për pak sa 
nuk më vrau. Unë e dashuroja dhe ai 
gjithashtu. Ai nuk ishte tipi imoral që 
njerëzit përshkruanin lart e poshtë. Unë 
isha dashuria e tij e parë dhe ai ishte 
dashuria ime e parë. Përfundimi biri im 
është që nëna më dërgoi tek disa ciganë 
pranë bregut të lumit tek treshi dhe më 
detyroi të bëja abortin. Më kujtohet si tani 
kur gruaja e moshuar i tha sime mëje që 
rrezikoja së tepërmi që mos të mbetesha 
kurrë më shtatëzënë për arsye se isha 
tepër e re dhe ishte shtatëzania ime e parë. 
Ime më tha ftohtë: “mirë ti bëhet”. Edhe 
sot nuk e kuptoj cili ishte faji im për të 
marrë një të tillë shpërblim poshtërues 
dhe aq të dhembshëm, si fizik ashtu edhe 
shpirtëror. Pas abortit haja pak dhe flija 
shumë. Babai më ndaloi të shkoja sërisht 
në shkollë. Për tërë ditën, për çdo ditë të 
Zotit, gatuaja dhe pastroja deri ditën që 
babai vendosi të më martojë me baba 
Ganiun. Ai erdhi në shtëpi dhe më tha, ky 
është burri yt. 

- Nuk mund t'a besoj që mund të 
ndodhin në jetën reale këto gjëra nënë 
Tixhel Kjo qënka e tmerrshme. 

- Ndodhin bir, dhe sikurse thonë të 
vjetrit, “tek femra ka hise edhe qeni”. Fati 
desh që unë kurrë nuk munda të mbetem 
shtatëzënë dhe ndoshta ky ishte një 
ndëshkim për mua. Baba Ganiu kurrë nuk 
më pyeti për të shkuarën time edhe pse 
fjala kishte këmbë. Më respektoi dhe më 
dha në shtëpinë e tij vendin si 
bashkëshorte. 


KKK 


Të nesërmen u zgjova herët dhe për të 
parën herë në jetën time ndjeva kokën të 
rëndë, të rëndë dhe të turbulluar, si për të 
treguar që truri brenda saj ishte prezent. 
Biseda me nënë Tixhen më futi në disa 
mendime që nuk mundja ti largoja nga 
koka deri sa mbërrita në derën e shkollës 
dhe u kujtova për Jolën. Jolal Çfarë 
ndikimi surprizues kishte filluar të 
krijonte. Në pushim si gjithmonë prita tek 
kioska deri në mbërritjen e saj, por atë ditë 


53 


Lysien Disha 


ajo nuk erdhi dhe as ditën e nesërme. 
Vetëm ditën e tretë ajo u paraqit para meje 
teksa e prisja po në vendin e zakonshëm. 
Ajo nuk më buzëqeshi sikurse gjithmonë 
bënte kur më shikonte. 

-  Aje mirë” - pyeta unë duke parë që 


diçka ishte ndryshe. 
- Shumë mirë, - u përgjigj ajo ftohtë. 
- Pse e bën këtë pyetje” 


- Sepse nuk erdhe dy ditë në shkollë, 
-a ktheva unë. 

- Njeriu edhe mund të mungojë. 

- Çfarë ka ndodhur” 

- Asgjë, - ma ktheu ftohtë sërish ajo. 

- Kam dy ditë që po vdes nga meraku 
dhe ajo që mund të më thuash është vetëm 
një “asgjë”2 

- Çfarë duhet të të them më shumë” 
Fundja çfarë jemi ne të dy” - dhe ajo filloi 
papritur të ngre zërin e saj, ngjyra në 
fytyrë i ndryshoi duke i marrë një shprehi 
të friksuar. 

- Mendoj që ke të drejtë, mendoj që 
kam bërë gabim që jam merakosur për ty. 
Tani që e kuptoj po largohem, - ktheva 
shpinën dhe u nisa rrugës drejt ambasadës 

Italiane. 


Po përjetoja sërisht diçka të paprovuar. 
Nuk më lëndonte fakti që dikush po më 
trajtonte simosmëkeq sesa më lëndonte 
fakti që nuk kisha bërë asgjë dhe nuk e 
dija se për çfarë arsye po e merrja këtë 
ndëshkim të pamerituar. 


Këmbët ecnin dhe mendja nuk ishte e 
vetëdijshme se ku po më shpinin. E pash 
veten në bordurën e digës tek liqeni 
artificial. Dielli ndriçonte mbi sipërfaqen e 
lëmuar të ujit ku rosa të egra prishnin 
gjumin e kësaj bukuroshje të fjetur. Eca 
dhe pak më tutje, u ula fare pranë bregut 
nën një pemë shumë të vjetër. Ktheva 
kokën dhe nisa t'a vështroj atë pemë. Moj 
pemë e vjetëri Sa shpina të dëshpëruara 
janë mbështetur në barkun tënd” Edhe 
pse ti nuk mund të përgjigjesh unë e di që 
janë të shumtë ato që janë mbështetur tek 
ty. A e di ti se çdo të thotë të jesh i vetëm” 
Ma do mendja që e di, sepse shoqja jote 
është vetëm disa metra larg teje dhe ti nuk 
mund ti afrohesh asaj. Epo sot, pikërisht 

sot ne jemi të njëjtë. Jam i vetëm pikërisht 
si ty. Nuk më frikson fakti që jam i vetëm 
sepse i vetëm kam lindur, por më frikson 
fakti sesi mund të jetoj i vetëm në mesin e 
njerëzve. E mendon dot që më mungon që 
tani” Më thuaj diçka të marrtë dreqi. Të 
paktën më trego sesi të bëhem i fortë si ty. 
Më trego sesi ti bëj ball stuhisë që të 
fluturon sa andej këtej. Vetëm këtë të më 
tregosh nuk dëshiroj më shumë. 


-  Tinukje i vetëm, - dëgjova zërin që 
më vinte nga pas. 

- Të marrtë dreqi të paktën mos më 
flit me atë zë, pse duhet pikërisht të dëgjoj 
zërin e saj. 

- Sepse ky është zëri im budalla, - tha 
Jola, - nuk kam ç'të bëj. Prisje që pema të 
gjente një zë më të mirë” 

-  Simë gjete” 

- Se mos e ktheve kokën pas për të 
parë nëse isha pas teje. 

- Më paske ndjekur” 

- Nuk është shumë e vështirë, - u 
përgjigj ajo. 

- Çfarë do më tepër prej meje” 

- Çfarë ndjej për ty është shkaku që 
të lëndova. 

- Çfarë ndjen për mua” 

- Diçka më shumë se shoqëri, - u 
përgjigj ajo. - Por dhe ti ndjen të njëjtën 
gjë dhe kjo nuk është mirë. 

- Mos vallë sepse unë jam më i vogël” 

- Kjo nuk ka lidhje fare. 

- Atëherë çfarë është” Më thuaj çfarë 
është për hir të Zotit” 

- Unë do largohem për studime në 
Itali Bledi. 

- OhZotim... 


KKK 


Përfundimisht mendoj që jam i pafat. Pas 
mbarimit të shkollës Jola do të nisej drejt 
Italisë për vazhdimin e shkollës së lartë. 
Ajo u mundua të më qetësonte dhe më tha 
që akoma kishim muajt e verës para dhe se 
për disa muaj të tërë ne do të ishim 
sëbashku, por më kot. Unë isha tepër i 
dëshpëruar. Aty, atë ditë dëshpërimi, nën 
pemën e të dëshpëruarve, ajo më dhuroi 
puthjen time të parë. Gjithçka u përmbys. 

Trupi i elektrizuar i përgjigjej bashkimit të 
dy buzëve të ngrohta dhe të buta. Mbeta i 
ngrirë nën shikimin mbështjellës së Jolës. 

-  Tie di që nëse do të mundja nuk do 
të largohesha kurrë prej teje, apo jo” - tha 
ajo duke mbështetur dorën e saj mbi faqen 
time. 

- Atëherë mos u largo. 

- Këtë vendim e kanë marr prindërit, 
dhe unë kam mbështetur vendimin e tyre 
deri sa të njoha ty. Nëse do të dal kundër 
vendimit të tyre, besoj se zemra do t'u 
thyhej. 

- Po zemra ime” A nuk do të thyhet 
ajo” 

-  Bledil Mos u bëj qesharak. Po shkoj 
vetëm dy orë larg detit, dhe për çdo verë 
do të kthehem. Nëse përgjatë kësaj kohe ti 
nuk do të kesh gjetur ndonjë çupëlinë të 
moshës tënde unë do të pres vetëm ty. 

- Vërtetë do të më presësh” 

- Vërtetë. 


KKK 


Viti i parë mbaroi dhe bashkë me të kaloi 

një vit jetë më tepër. Çfarë kaloi na 
shoqëron por nuk mund t'a ndryshojmë, 
na vret por nuk mund t'a ndalojmë, na 
dhemb por nuk mund t'a shërojmë. 

Nënë Tixhja mbeti e papunë kjo për 
shkak të moshës së saj e cila kalonte me 
kohën. Në hyrje të shtëpisë sonë nënë 
Tixhja vendosi që të bëj një dyqan në 
mënyrë që të shisnim diçka për të siguruar 
bukën e gojës. Nënë Tixhja foli me vëllain 
e baba Ganiut meqë ai ishte një usta 
ndërtimi dhe për disa ditë punë ai e ngriti 
një dyqan me blloqe betoni për ne. 


- Çfarë do të shesim në të nënë 
Tixhe2 

- Do të mendojmë diçka bir, - u 
përgjigj ajo pa ngritur kryet nga gjella që 
po trazonte. 

- Si ke qenë nënë Tixhe”2 - ajo ngriti 
kryet dhe buzëqeshi. 

- Nuk është se kemi qëndruar shumë 
bashkë apo jo” Pa tregoji nënë Tixhes. Si 
është shoqja jote” 

- Ajo është mirë nënë Tixhe. 

- Ka ndodhur diçka” Nuk të shoh të 

përqëndruar këto kohë. 

- Jo nënë Tixhe, nuk ka ndodhur 
asgjë, - Ta ktheva unë. Nuk kisha dëshirë ti 
tregoja për çfarë kishte ndodhur. 

- Fol me mua Bledi, - tha ajo duke u 
ulur pranë meje. 

- Nënë Tixhel Unë isha 1 vetmuar, 
nuk kisha as nënë dhe as baba, as motër e 
as vëlla, nuk kisha askënd që të shpresoja 
në të. Fëmijët e jetimores ishin gjithçka që 
kisha. Për dhjetë vite kam ndarë dhimbjen 
e përbashkët që kisha me to. Dhjetë vite të 
tëra lot dhe dëshpërim dhe as një shpresë 
për t'a pritur mëngjesin e të nesërmes, 
deri ditën kur sytë e mi të panë ty, kur ti 
më përvetsove me buzëqeshjen tënde dhe 
më zgjate dorën e lirisë, dorën e familjes, 
dorën e shpëtimit. Atë ditë e kuptova që 
mund edhe të jetohet në këtë botë. Derisa 
mësova që Jola do të largohet. 

- Sido të largohet” Ku do të shkojë” 

- Në ltali për studime nënë Tixhe, - 
ajo mbeti e heshtur dhe me siguri kuptoi 
që një diferencë moshe ishte midis nesh. 
Ajo vazhdonte e heshtur dhe e menduar. 

- Ti nuk je në atë moshë që unë 

mund të të ngushëlloj me një gënjeshtër. 
Unë do të them vetëm diçka. Qëndro me të 
këto kohë. Tregohu i sinqertë ndaj saj dhe 
tregoji ndjenjat e tua të vërteta. Nga kjo do 
të varet fati juaj. Nga kjo do të mund të 
kuptoni a do të jeni në gjendje dhe a do të 
dëshironi të prisni për njëri-tjetrin. 
Sigurisht që koha mund të shërojë plagët 
por nuk mund të zbeh dashurinë që keni 
për njëri tjetrin nëse ju vërtetë e doni njëri 
tjetrin. 

- Vërtetë mendon se ajo do të më 
presë nënë Tixhe2 

- Të njëjtën pyetje bën edhe ajo. Ti je 
ai që e di nëse do t'a presësh apo jo dhe 
këtë duhet t'ia bësh asaj të qartë. Tregoi 
asaj arsyen pse do ta presësh dhe arsyen 
pse ajo duhet të të pres ty. 

- Ae di nënë Tixhe2 Duhet të flas më 
shpesh me ty, - ajo më buzëqeshi dhe 
vazhdoi në zbrazjen e gjellës që tashmë 
ishte gati. 


KKK 


Ndërkohë që ne bëjmë plane jeta vazhdon. 

Nëse e vëren, ndalon së planifikuari, e 
nëse jo, mbarove. Kisha vendosur që të 
largoja nga mendja largimin e Jolës dhe të 
jetoja të tashmën. Fundja duhet të jemi 
mirënjohës për të tashmen dhe ajo është e 
vetmja që posedojmë. Koha qesh me ne. 
Ajo qëndron duke na buzëqeshur me 
cinizëm dhe për çdo mbrëmje pret 
mbylljen e syve tanë dhe me një të goditur 
të vetme na e bën të tashmen një të shkuar 
dhe të ardhmen një të tashme të 
prekshme. Ajo që të brengos është kur 
plogështia të pushton dhe si një spektator i 
gjendur në fushën e lojës shikon sesi luhet 
me ditët e jetës sënde. Ironike apo jo” 
Jetojmë çdo të tashme dhe përpiqemi, 
luftojmë për t'a bërë atë një të shkuar të 
kujtueshme. Çfarëdo që bëjmë në jetë, e 
bën atë të quhet e tillë. Bëj mirë ose keq, 
sërish do të quhet: “jetë”. Nuk mendova 
kurrë që do të mund ti bëja keq vetes sime. 
Ekzistojnë dy gjëra tek njeriu ku dhënia 
përparësi njërës dëmton tjetrën. Sa herë 
ndihemi të rrezikuar sinjalet shkojnë në 
një pjesë të trurit dhe truri fillon të 
pompojë adrenalinë dhe në këtë mënyrë 

trupi 1 përgjigjet rrezikut, ose duke u 
larguar ose duke luftuar. Nga ana tjetër 
kur bëjmë diçka që na dëmton por 
njëkohësisht kënaq epshin, sinjalet e 
shumta që shkojnë në tru indentifikohen 
si të rreme sepse është epshi që e drejton 
operacionin. Gjithësesi po thoja që në verë 
për çdo ditë unë dhe Jola shkelëm çdo 
pjesë toke në liqenin artificial. 


- Ndihem shumë e lumtur, - tha ajo. 

- Edhe unë. 

- Vërtetë mund të sillemi sikur unë nuk 
do të largohem” 

- Të paktën mos ta mendojmë pikërisht 
tani që ndihemi kaq mirë, - thashë unë 
duke ndaluar hapat. 

- Por vetëm mendimi i kësaj ma prish 
tërë këtë lumturi që ndjej, - tha ajo. 

- Atëherë të mos lejojmë të ndodh diçka 
e tillë. 

- Ke të drejt, - tha ajo duke buzëqeshur. 
- A e mbarove “kujtimet e nëndheshme”7 

- Sot në mëgjes i dhash fund. 

- Vërtetë” Gjithë natën duke lexuar”21 E 
pabesueshmel 

- Dostoevsky arrin të të përçojë çdo 
ndjenjë dhe dhimbje. Ka diçka që e bën atë 
të dashur tek unë. 

- Është ajo që sapo the, “dhimbje”. 

- Edhe kjo mund të jetë, - pohova unë. 

- A e di sa ke ndryshuar që nga koha që 
jemi njohur” 

- Do të thuash që nuk jam më i njëjti” 

- Dua të them që je më i pjekur, më i 
rritur, dhe... 

- Dhe çfarë” 

- Dhe që unë të dua më shumë se më 
parë. Dhe kjo ikje e mallkuar po ma bën 
shpirtin copash. 

- Unë do të të pres. 

- Ah Bledi, Bledi. Mos bëj kurrë një 
premtim që nuk mund t'a mbash. 

- Ky nuk është premtim, kjo është një 
fjalë burri. Unë friksohem që ... 

- Më thuaj, që unë nuk do të pres” - tha 
ajo. 

- Pikërisht, - pohova unë. 

- Unë të dua Bledi. 

- Edhe unë të dua. A e mban mend 
librin tim të parë që ishe pikërisht ti që e 
përzgjodhe atë2 

- “Netë të bardha”, po më kujtohet. 

- Nastjeska edhe pse e dashuronte atë 
djalë, edhe pse po e priste, ajo sërish gjeti 
ngrohtësinë diku tjetër. 

- Por ato u bashkuan në fund. 

- Kjo është e vërtetë. Por a e di se çfarë 
më ka goditur më shumë në atë libër2 
Vetëm një frazë e vetme. “Ah sikur ju të 
ishit ai.” 

- Ajo dashuronte këtë dhe po shkonte 
tek tjetri vetëm për instikt, këtë do të më 
thuash” 

- Nëse një gjë e tillë ndodh me ty atje ku 
do të shkosh, të lutem mos u kthe tek unë 
thjesht për instikt. 

- Asgjë nuk do të ndodh, - tha ajo duke 
më puthur leht, - të mos e mendojmë më 
tej. 


KKK 


Dita e fundit ishte e rëndë dhe si çdo gjë e 
rëndë, ajo peshoi mbi mua me gjithë 
forcën e saj. Atë ditë nuk dëshiroja të 
ngrihesha nga shtrati. Një ditë më parë e 
kisha kaluar me Jolën tërë kohën dhe e 

mbyllëm në shkallët e godinës së saj ku u 
përqafuam, u puthëm dhe premtuam. Ah 
sa shumë premtuami Premtuam që do t'a 
presim njëri-tjetrin dhe që asnjë pengesë 
që do të na dalë rrugës nuk do të bëhet 
shkaktare për humbjen e njëri-tjetrit. Jola 
qante, ndërsa unë shikoja ato sy që me 
shumë mundësi do të ishte hera e fundit 
që i shikoja. Fundja një dashuri nga ato të 
fëmijërisë. E doja më tepër sesa mund të 
duhet një person në moshën 
pesmbëdhjetë vjeçare. Jola më bëri të 
premtoj që të nesërmen të vija tek shtëpia 
e saj rreth orës dymbëdhjetë në mënyrë që 
të shkëmbenim përshëndetjen e fundit. 
Ora shënonte diku rreth njëmbëdhjetë dhe 
unë nuk mundesha të zbrisja këmbët e mia 
të rënduara nga shtrati. Nënë Tixhja herë 
pas here dukej në dhomë dhe më kujtonte 
orën. 


- Nuk mund të të detyroj që të shkosh, - 
tha ajo, - por besoj që i detyrohesh, të 
paktën një përshëndetje. 

- Ti ke të drejtë nënë Tixhe, por po vuaj. 
Rëndon shumë. 


66 


E kuqja 


- Patjetër që rëndon, dashuria rëndon, 
por kjo është ajo që mbahet mend. 

- Vërtetë mendon që ajo do të më presë 
nënë Tixhe2 

- Kjo nuk ka shumë rëndësi, - u përgjigj 
ajo, - ti duhet të jesh atje për të, kjo është e 
rëndësishme. 

Pas kësaj bisede me nënë Tixhen u nisa 
drejt saj. Këmbët shpejtonin por nuk arrija 
të mendoja dhe as që kisha një mendim të 
qartë në kokë. Momenti erdhi dhe Jola 
ishte në dritare duke më pritur. Ajo zbriti 
me të shpejtë dhe më shtërngoi fort. Pas 
asaj dite nuk e pash më. 


KKK 


Pas asaj dite nuk isha më 1 njëjti. 
Mendimet dhe opinionet e mia do të 
ndryshonin përgjithmonë. Nuk do të 
dashuroja më në të njëjtën mënyrë dhe as 
nuk do të kishte më një ndjenjë të tillë për 
dikënd tjetër. Kohë të vështira do të vinin 
dhe vështirësi që do të mbulonin kohën. 
Ndihesha keq dhe nuk mundesha ti bëja 
ball kësaj të keqje që m'u shfaq para. Nënë 

Tixhja kishte furnizuar dyqanin me enë 
guzhine dhe kishte filluar tregëtinë. 
Shpesh më thërriste për të qëndruar në 
dyqan por ishin të pakta rastet që i 
përgjigjesha ftesës së saj. Kjo ishte koha 
kur gjendja ime emocionle ishte e thyer. 

- Tie di që mund të flasësh me mua 
Bledi, - tha nënë Tixhja e cila po 
qëndronte krahas shtratit ku unë po 
lexoja. 

-  BNuk kam asgjë për të folur, - ia 
ktheva unë ftohtë pa ngritur sytë. 

- Dëgjo bir, - vazhdoi ajo, - njeriu 
jeton dhe rritet me dhimbjen. Gjithçka 
kalon. 

- Asgjë nuk kalon, - thashë unë duke 
brohur në këmbë, - thjeshtë fshihet diku 
aty dhe aty mbetet përgjithnjë. Asgjë e 
dhimbshme e jetës sime nuk ka kaluar, 
çdo ditë dalin m”'u para fytyrës sime si për 
të thënë që jemi këtu. 

- Fol me mua, - tha ajo me 
vështrimin e një nëne të dhembshur. 

- Nuk e kupton nënë Tixhe që unë 
jam thjeshtë një zëvëndësues, gjithmonë 
kam qenë i tillë. Sikur të kishe patur një 

fëmijë, kurrësesi nuk do ta shikoje derën e 
asaj jetimorje të mallkuar. Unë jam si 
shërbimi i urgjencës si diçka që duhet bërë 
por jo si diçka që duhet të jetë, — ajo po më 
dëgjonte dhe po shikonte në sytë e mi një 
njeri që nuk e kishte parë më parë. 

- Aje i mërzitur me mua sepse të 
desha dhe të rrita” A je i mërzitur me mua 
se jeta të dha shuplakën e parë dhe po 
ndjen dhimbje” Ndoshta nuk të kam 
mbajtur nëntë muaj në barkun tim, por të 
kam mbajtur një dekadë në krahët e mi, 
ndoshta nuk të kam ushqyer në barkun 
tim por të kam ushqyer me gjakun tim. 
Nëse kërkon të lëshosh mllef, lëshoje atë 
tek nënë Tixhja sepse e mban, por kurrë 
mos më thuaj që nuk je im bir, — tha ajo. — 
Misteri më i madh është braktisja e vetë 
fëmijës tënd. Por unë kurrë nuk do të 
braktis biri im. Kurrël Humbja të mëson 
më shumë sesa një fitore. Pas çdo humbje 
ka një përpjekje më shumë dhe pas çdo 
fitorje ka shkujdesje dhe mbivlerësim. 


KKK 

Viti i ri shkollor rinisi në shtator. Edhe pse 
përpjekjet e mia për të bindur nënë Tixhen 
për t'a lënë shkollën në mënyrë që t'a 
ndihmoja në dyqan ishin të shumta, ishin 
të pasuksesshme. Në shkollë isha si një 
njeri i huaj dhe jo aktiv si më parë. Çdo 
gurë pemë dhe gjethe mbi tokë më sillte 
kujtimin e saj. Dhimbja ia kishte lënë 
vendin plogështisë dhe pafuqisë. Një njeri 
i depresuar dhe aq me shumë një 
adoleshent i tillë është tepër i ekspozuar 
ndaj të keqes që mbulon shoqërinë 
shqiptare. Fati deshti që atë fillim viti të 
njihem me Elonën. Elona ishte nxënëse e 
re e cila ishte transferuar në shkollën tonë 
pasiqë më parë ishte në kombinat. Veshja, 
ecja dhe mënyra e të folurit ishin disa 
karakteristika që e dallonin atë nga shumë 
vajza të tjera, ku në të shumtën e rasteve 
ato shoqëroheshin nga prindërit e tyre për 
në shkollë dhe kthimi ishte gjithashtu i 
njëjtë. Frika e rrëmbimit ishte ende aktive 
në “Liceun Artistik”. Jo më shumë se dy 
javë pas fillimit të ri shkollor u rrëmbye 
një vajzë nga viti i parë. Rrëmbimet ishin 
në të shumtën e rasteve për qëllime 

prostitucioni ose edhe për transplant 
organesh. Një djalë vetëm tetë vjeçar u 
rrëmbye për më shumë se dy javë dhe 
vetëm pas dy javësh dikush e solli tek dera 
e shtëpisë me disa të holla që i mbante në 
dorë dhe me një veshkë që i mungonte. 


Elona nuk ishte nga ato vajza që dikush 
mund t'a shoqëronte. Ecte e vetme dhe në 
mënyrë të pandashme ishte një cigare në 
dorën e saj, madje ajo kishte arritur t'a 
ndizte edhe në klasë. Me pak fjalë ishte 
tipi i vajzës që duhet ti qëndroje larg. Jo 
vetëm që nuk qëndrova larg por fillova të 
shoqërohem me të. Nisa cigaren dhe 
ndonjë birrë këtu aty. Ajo ishte elukuente 
në të folur aq sa më bënte të qeshja. Filloi 
frekuentimi i disa prej diskove tek “parku 
rinia” dhe doza e alkolit u rrit aq sa në disa 
raste fillova të shkoj në shtëpi i dehur. 

ër sa herë do të shfaqësh 

trishtim do të ketë rreth teje 

njerëz të cilët do të ndjenjë 

keqardhje për ty dhe njerëz të 
cilët do të përfitojnë nga gjëndja jote. Në 
vitin e dytë të gjimnazit në “Liceun 
Artistik”, pata një mikeshë të mirë e cila 
ishte në të njëjtën klasë me timen. 
Përgjatë tërë orëve mësimore Klea 
qëndronte pranë meje: bisedonim rreth 
librave që kishim lexuar dhe qëndronim 
në të shumtën e rasteve sëbashku në një 
bangë, kjo të paktën deri në mbarimin e 
mësimit ku me të dalur nga shkolla Elona 
më priste për të më marrë me vete. 


Keqardhja e Kleas për shoqërimin tim 
me Elonën shikohej hapur. Disa herë 
radhazi ajo më foli për shoqërimin tim me 
të. Asëkohe isha tepër i trishtuar për ti 

vënë veshin paralajmërimeve të Kleas. 
Flona nga ana tjetër ishte e lumtur me 
shoqërinë time. Frenkuentimi i rregullt i 
diskove në “parkun rinia” dha frytet e veta. 
Nisa të tymos duhan dhe nuk ndalova me 
kaq, fillova të tymos gjithçka që mund të 
më vinte në dorë, nën shoqërinë e Elonës 
jeta ndryshonte duke marrë një formë 
tjetër, ndryshe nga ajo reale. Gjithçka që 
kishte rëndësi ishte kënaqësia e momentit 
dhe harresa ishte e njëjta gjë me 
kënaqësinë. Hapi i parë drejt rrugës pa 
kthim ishte tymosja e marjuanës duke u 
bërë një kunsumues i rregullt i saj. 
Mendoja që kurrë nuk kam qenë i varur 
prej saj, por ndjerja nevojë për të harruar 
ishte ajo që më shtynte drejt konsumit të 
saj dhe moto e çdo njeriu të varur nga 
droga është, është thjeshtë marjuanë, 
mund të ndaloj kur të dua, dhe kur vinte 
pyetja që përse vallë nuk e lë, përgjigja 
ishte e shpejtë: nuk kam dëshirë t'a lë, jo 
se nuk mundem. Të gjitha këto justifikime 
i përdor një njeri që është i varur nga 
droga të shumta. Në fillim unë konsumoja 
marjuanë, pastaj ajo filloi të më 

konsumonte mua, më uli përsonalitetin në 
sytë e njerëzve aq sa dikush të shikonte me 
keqardhje dhe dikush tjetër të shikonte i 
friksuar. Nuk është se më bënte dhe aq kur 
shikoja reagime të shumta nga shokët e 
mi, por kur më shpuri deri tek vjedhja e 
parave për konsumimin e saj ky ishte një 
moment që ndjeva frikë për veten time. 
Fatkeqësia ndodhi dhe me guximin e një 
njeriu të dështuar i mbuluar nga 
dëshpërimi, vodha të gjitha lekët e nënë 
Tixhes, lekët e xhiros që i nevojiteshin për 
të furnizuar dyqanin. Futja ime e papritur 
në një botë që ishte e panjohur dhe tepër e 
shtrenjtë për xhepat e mi, bëri që me çdo 
kusht të gjeja paratë që më nevojiteshin 
për konsumimin e marjuanës. Elona 
tashmë më kishte vënë në provë dhe prova 
ishte të gjeja lekët me çdo kusht dhe e 
kalova me sukses. Suksesi im si pordorues 
i saj ishte dështimi im si fëmijë. Si mund 
t'ia bëjë një fëmijë prindërit të tij një gjë të 
tillë21 Turpi më kishte mbuluar të tërin 
por koraca që varësia e drogës kishte 
krijuar tek unë ishte tepër e fortë dhe turpi 
nuk mund të depërtojë tek koraca e një 

njeriu të varur ose me mirë të themi 
“drogaxhi”, po, ky është termi i duhur për 
mua. Sa e sa herë e kam dëgjuar këtë term 
nga njerëz të shumtë teksa u kaloja pranë 
dhe me zë të ulët i pëshpërisnin njëri 
tjetrit “drogaxhiu”. 


Gjithçka sa vinte bëhej më e zymtë dhe 
dishira për të bërë diçka ishte zbehur prej 
kohësh. Pas vërejtjes që lekët mungonin, 
nënë Tixhja nuk më tha as edhe një fjalë 
por e shikoja që diçka kishte ndryshuar në 
pamjen e saj, një pamje të zhgënjyer mund 
të vëreje tek fytyra e butë e saj. Një 
mëngjes i përgatitur dhe i veshur për të 
shkuar në shkollë ndalova të përshëndes 
nënë Tixhen në dyqanin që ishte pikërisht 
në daljen e portës. 

- Po iki nënë Tixhe, - thashë unë duke 
vazhduar hapat pa patur dëshirë të ndaloj. 

- Prit një minutë Bledi, - tha ajo, - dua 
të bisedoj pak me ty. 

- Bëhem vonë për shkollë nënë Tixhe, - 
thashë unë nga frika e asaj që mund të 
dëgjoja. 

- Nuk do të mbaj shumë biri im, - tha 
ajo duke vënë buzën në gaz. 

- Dakort nënë Tixhe, - thashë unë dhe 
tërhoqa një ndenjëse pranë meje. 

- Si po shkon shkolla bir2 

- Për këtë më ndalove” - thashë unë 
duke bërë për t'u ngritur. 

- Mos u nxito bir, - tha ajo duke më 
mbajtur nga krahu, - Klea ka ardhur dje. 

- Klea” 

- Po Klea, dhe më tha që po 
shoqërohesh me njerëz shumë të këqinj. 

- Çfarë njerëzish, çfarë shoqërie thua 
nënë Tixhe2 Çfarë dreqin i duhet Kleas se 
çfarë bëj unë. 

- Ajo kujdeset për ty bir dhe më vjen 
mirë që pranë ke një njeri të tillë, por 
njëkohësisht më vjen vërtetë keq që 
shoqërohesh me të tillë njerëz. Nëse Jola 
ishte dikush që ti e deshe, dije se ajo të 
braktisi. Klea nuk po të braktis dhe është 
për t'u lavdëruar që pati guximin për të më 
treguar si po qëndron puna. Më thuaj 
Bledil A ke nevojë për nënë Tixhen” A 
dëshiron t'a lësh shkollën dhe të punosh 
këtu” Ti e di që unë të dua. 

- Mos u merakos nënë Tixhe, jam mirë 
dhe mund të kujdesem për veten. As ti dhe 
as Klea nuk duhet të shqetësoheni. 

- Unë e di që ti mund të kujdesesh për 
veten, por friksohem nga shoqëria që të 
rrethon. Përveç Kleas erdhi edhe mësuese 
Antonela. 

- Po ajo çfarë dreqin donte” 

- Mos flit në këtë mënyrë Bledi, të 
njëjtën gjë si dhe Klea, ishte tepër e 
shqetësuar për ty. Ajo vajzë që ti 
shoqërohesh, është e droguar dhe ka 
përsëritur të paktën çdo vit nga dy apo tri 
herë. 

- Ajo që ti po flet nënë Tixhe quhet 
Elona, dhe është shoqja ime. Vetëm se ka 
përsëritur vitin nuk e bën atë njeri të keq. 
Fundja edhe tymosja nuk e bën njeriun jo 
njeri. 

- Ajo, jo thjeshtë tymos Bledi. Ajo është 
një e droguar. Mësuese Antonela më tha 
që është një e droguar e mirëfilltë. Biri im 
tymosja nuk është e vetmja drogë ... 

- Kalofsh mirë nënë Tixhe, - thashë unë 
duke vazhduar rrugën dhe fjalët e nënë 
Tixhes mbetën të pa përfunduara. 

Gjatë rrugës për në shkollë mendimet 
shkonin e vinin, nga më të ndryshmet 
ishin ndjenjat e atij momenti të vështirë. 
Ky ishte momenti kur do të vulosej fati im, 
ose do të pranoja fjalët e nënë Tixhes dhe 
të rishkruaja një fillim të ri, ose do të 
mbyllja sytë dhe të vazhdoja rutinën e 
zakonshme. Fatkeqësisht bëra zgjedhjen e 
gabuar. 


Thuajse nuk flisja me Klean, fundja pse 
duhej të rrëfehej tek nënë Tixhja. Isha unë 
miku i saj, me mua ajo duhej të fliste, këto 
ishin mendimet që vinin në mëndjen time 
në ato çaste. E vërteta ishte që Klea më 
kishte paralajmëruar më shumë se duhej 
por isha unë ai tek i cili qëndronte 
problemi. Duke mos patur fuqinë për të 
më ndaluar, ajo u drejtua tek nënë Tixhja 
me shpresë që mund të ndodhte një 
ndryshim. Ndodhi e kundërta, nga ky 
veprim i saj, mardhënia jonë u ftoh, ose të 
paktën mardhënia ime me të, sepse ajo 
ishte e njëjta dhe nuk reshti së luftuari që 
të më shikonte të lirë nga këto varësi të 

shumta që isha përfshirë. Asëkohe ishte 
më e vështirë të ishe nën shoqërinë e atyre 
që kujdesen për ty sesa nën shoqërinë e 
atyre që vërtetë ishin një e keqe për ty. 
Nuk mund ta harroj shikimin plot 
mëshirë të Kleas që i përgjigjej shikimit 
tim zhgënjyes drejtuar asaj. 


KKK 


Një degë prej degëve të portokallit trokiste 
mbi xham. Era e sforconte atë të bënte 
lëvizje të pakontrolluara. Shiu tashmë në 
përfundim trokiste mbi tendën e ngushtë 
mbi dritare duke sforcuar gjithashtu të 
lëshonte tingujt e njëpasnjëshëm por të 
rrallë. Po qëndroja i shtrirë mbi shtratin 
tim duke ia vënë veshin këtyre zhurmave 
që vinin jashtë dritares dhe në mendje më 
vërtitej vetëm një pyetje: Kush jam” Nuk 
ka gjë më të rëndë për një njeri se të ndjej 
keqardhje për vetveten. Keqardhja që 
ndjeja nuk ishte e mjaftueshme për të më 
nxjerrë nga kjo ndjenjë e të ndjerit “bosh”, 
i palumtur do të përshtatej më së tepërmi. 

- Do të hamë sëbashku Bledi” — u 
dëgjua zëri i nënë Tixhes pas derës. 
E ndjeja që pas heshtjes sime ajo ende 
qëndronte pas derës në pritje të një 
përgjigje. 

- Eja bir, nuk mund të qëndrosh i 
mbyllur përgjithmonë. 

- Sa të bëhem gati nënë Tixhe, - ia 
ktheva unë me zë të ulët. 


Ajo nuk foli më dhe e ndjeva që u 
largua. Kishin kaluar disa ditë dhe nuk 
kisha prezantuar në shkollë. Nuk kisha 
dëshirë të takoja askënd, më shumë sesa të 
mos shikoja askënd ishte që nuk kisha 
dëshirë të shihesha me Elonën. Kjo 
shmangie nga Flona ishte edhe një 
shmangie nga Klea gjithashtu, nuk e 
dëshiroja një gjë të tillë por nuk kishte 
rrugë tjetër. Po ushqehesha shumë pak 
mos të them fare dhe në të shumtën e 
kohës thjeshtë qëndroja i shtrirë mbi 
shtrat duke tymosur duhan. Ndërkohë që 
unë isha mbyllur në veten time duke u 
kujdesur për një rrugëdalje, nënë Tixhja 
nuk ndihej aspak mirë, por kjo ishte gjëja 

e fundit që mund të më shkonte 
ndërmend. Dola nga dhoma dhe u 
drejtova drejt kuzhinës ku nënë Tixhja 
kishte përgatitur ushqimin. 


- Nënë Tixhel Po pi duhan” 

- Mendon se mund të më dëmtojë” 

- Jo për Këtë, thejshtë u befasova 
pak. 

- Kjo është natyra njerzore biri im, 
befasohemi dhe friksohemi gjithashtu kur 
shikojmë të dashurit tanë duke bërë diçka 
të gabuar. 

-  Sije ti nënë Tixhe2 — pyeta unë për 
të ndërruar disi bisedën. Fundja këtë bën 
çdo njeri kur cënohet në çështjet e tij, 
ndërron bisedën ose fillon të ngre zërin. 

- E vetmuar biriim. 

- Edhe unë i tillë ndihem nënë Tixhe. 

- Por ti nuk je i tillë Bledi, ti më ke 
mua. Po unë cilin kam” Më thuaj Bledi, 
cilin kam” 

- Unë këtu jam nënë Tixhe. 

-  Fizikisht, padyshim. 

- DMNdihem keq nënë Tixhe. Dua 
ndihmë. 

- Unë mund të të ndihmoj bir, nënë 
Tixhja gjithmonë do të ndihmojë, por nëse 
ti nuk më lejon, atëherë bëhet diçka e 
pamundur. 

- Nuk di se çfarë të bëj... 

- Fillo duke ngrënë diçka bir, pastaj 
do t'a rregullojmë këtë punë. 


Edhe pse e butë në fytyrë dhe mbi të 
gjitha grua në moshë, nënë Tixhja të jep 
sigurinë dhe ngrohtësinë me fjalët e saj, 
fjalë që dalin nga një zemër e sinqertë dhe 
përplot dashuri për birin e saj. Shumë herë 
dua të ndjej më shumë. Ndoshta është 
pikërisht se ndjej shumë që nuk mund të 
ndjej. Jo pak herë mendojmë si mos të 
bëjmë të tjerët të ndihen keq dhe si 
shpërblim fitojmë një dhimbje shpirtërore 
që na rëndon në kurriz. Kur vendos të 
kujdesesh për dikënd që i ka humbur 
prindërit e tij, prite stuhinë dhe shiun e 
rrëmbyer, prit varfërinë dhe skamjen, prit 
gabimin dhe paragjykimin, ky është jetimi, 
që kur e sheh ndjen dhimbje, dhe kur e 
pranon t'a shton atë. Fjalë që nuk i mban 
të mos dalin nga gjuha e shoqërisë, 

thashetheme rënduese dhe një zemër e 
thyer. Nuk i dëshiron një jetim të gjitha 
këto, dhe sikur t'a dinte do të dëshironte të 
qëndronte përjetë në jetimoren e errët nën 
diktatin e kujdestarëve sesa të shkaktonte 
viktima dhe vuajtje. Nuk është dëgjuar 
kurrë që një jetim të zgjedhë familjen e tij 
adoptive, gjithmonë ai është një zgjedhje 
dhe në fund është po ai që fajësohet. Cila 
është arsyeja e vërtetë që dikush të shkojë 
dhe të adoptojë një fëmijë” Për çfarë e bën 
një gjë të tillë” Çfarë e shtyn të marr një 
fëmijë të huaj dhe t'a fus nën gjirin e 
familjes së tij2 Ndoshta nuk mund të ketë 
fëmijë ose ndoshta do që të ndihet i 
plotësuar. Ajo që është qesharake është 
mënyra sesi merr guximin dhe niset drejt 
jetimores për të zgjedhur një fëmijë sikur 
të ishte duke zgjedhur shalqi. Sikur të 
kishte mundësinë të kishte një fëmijë të 
tijin a do të ishte e mundur që të zgjidhte” 
A do të mund të zgjidhte ngjyrën e fytyrës 
apo ngjyrën e syve2 Nuk do të mundej dhe 
as do mundej të zgjidhte ngjyrën e flokëve. 
Ah, more njeri i dobët, mos e fajëso 
jetimin për çfarë nuk është, por fajëso 

zgjedhjen tënde të gabuar. Ty nuk mund të 
të plotësojë një jetim sepse ai ndihet i 
paplotësuar sikurse edhe ty. Ty mund të të 
plotësojë vetëm mirësia në zemrën tënde. 
Nëse Zoti nuk t'a ka dhuruar edhe këtë, 
atëherë mos shko të shktërrosh jetën e një 
jetimi që tashmë po e përjeton këtë brengë 
edhe pa qenë ti prezent. 


KAK 


Fjeta, dhe kur u zgjova vonë atë pasdite, u 
zgjova me një dije të sigurtë që nuk isha i 
vetëm. Shkollën do ta lija për momentin 
dhe do të nisja të ndihmoja nënë Tixhen 
në dyqan. Ndoshta më pas mund të 
vazhdoja shkollën e matës tek 
“Kristoforidhi”, por ishte më e udhës që të 
shmangia për disa kohë shoqërimin me 
Elonën. Nënë Tixhja ishte e mendimit që 
gjërat do të rregulloheshin dhe çdo gjë do 
të shkonte përsëmbari. Pasi nënë Tixhja 
mori letrën e largimit nga shkolla, Klea e 
mësoi që nuk do të rikthehesha sërish. Ajo 
erdhi menjëherë për të më takuar në të 

njëjtën ditë që nënë Tixhja lajmëroi 
shkollën për largimin tim. 


-  Sije Bledi” 

- Kam qenë edhe më mirë. Po ti sije2 

- Nuk di si të them, — tha Klea duke 
ulur shikimin, - ndihem e trishtuar. 

-  Mëfal që të kam shkaktuar trazira. 

- Unë të kam përzemër Bledi. 
Shqetësohem për ty. 

- E di. Kam kaluar një perjudhë të 
vështirë. 

- A mund të dalim një shëtitje 
sëbashku” 

- Më duhet ti them nënë Tixhes që të 
më zëvëndësojë në dyqan. 

- Dakort po qëndroj unë këtu, - tha 
Klea dhe shkova të bisedoj me nënë 
Tixhen. Pas pak të dy u nisëm drejt 
piramidës. — A mund të të ndihmoj në 
ndonjë mënyrë” 

- DNëse edhe pas asaj sjellje të 
tmershme që kam bërë ndaj teje ti je 
akoma këtu, besomë që është e 
mjaftueshme kjo. 

- Bledil Nuk braktisen njerëzit e 
dashur për sjellje të keqe. 

-  Ajam unë një njeri i dashur për ty” 

- Pol — u përgjigj Klea duke ulur 
sërish shikimin. 

- Çdokush që dua më braktis. Nuk e 
di dreqi ta hajë ndoshta është ndonjë 
mallkim që ndjek jetimin. 

- Mos flit ashtu Bledi, unë nuk do të 
braktis kurrë. 

- Mua më ka braktisur nëna ime, si 
mendon që ti nuk do të më braktisësh. Më 
thuaj Klea, si e thua me siguri” Mos bëj 
premtime që nuk ke mundësi ti mbash. 

- Unë nuk do të braktis kurrë, - tha 
ajo duke lotuar. 

- Më thuaj pse” 

- Sepse edi. 

-  Ngaedi. 

- Të dua Bledil 

- E kupton se ç'po thua” 

- Të duhet ty të kuptosh çfarë 
dëgjove. 

- Vërtetë më do” 

- Ti, nuk ndjen të njëjtën për mua” 

Një heshtje kaploi mbi ne dhe 
vështronim njëri tjetrin shkarazi ku 
këmbët ecnin butë mbi kalldrëmin e 
bulevardit. Nuk dija çfarë të flisja dhe e 
ndjeja që Klea kishte nevojë për një fjalë 
timen. Çfarë të thoja” Që në zemrën time 
kishte ndjenja për të kjo ishte mëse e 
sigurtë. Por çfarë ndjenjash ishin ato7 Kjo 
ishte e paqartë për mua. 


- Dëgjo Bledil Ajo që ndjej unë për ty 
nuk ndryshon, ndjen apo nuk ndjen ti 
njëjtë sikurse unë. Nuk duhet t'a rëndosh 
veten me mendime që... 

- Unë ndjej për ty. Dhe kjo është ajo 
që më pengon të të jap një përgjigje. Nuk 
mundem t'a ndaj se çfarë lloj ndjenje 
është. 

- Nuk është aspak problem kjo. — tha 
Klea duke qeshur. — Rëndësi ka që 
ndodhem edhe unë diku aty në zemër. 

-  Sithua të hamë nga një akullore” 

-  Nukështë pak si ftohtë2 

- Aq më mirë, — thashë unë duke 
qeshur, — i tërë ky zjarr ka nevojë të 
shuhet, para se të digjemi sëbashku. 

- Ke ndërmend të qëndrosh tek 
dyqani përgjatë tërë ditës” 

- E çfarë mund të bëj tjetër” Një si 
unë nuk është se i nevojitet dikujt. 

- Pse duhet të flasësh në këtë mënyrë 
Bledi” 

- Më fal, kam shumë kohë që qëndroj 
i mbyllur në dhomë. Mendoj se do të më 
bëj mirë të largohem disi nga njerëzit, 
ndoshta edhe mund të lexoj ndopak. 

- Do të largohesh edhe nga unë” 

- Është e mundur një gjë e tillë2 

- Sigurisht që jo, - tha ajo duke i'u 
zbuluar e gjithë bardhësia e dhëmbëve. 

- Si thua sikur të ecim nga krahu 
tjetër” 


Pikërisht parballë nesh qëndronte 
Elona e shoqëruar nga dy djem që nuk 
dukeshin apak miqësor. Njëri prej tyre 
kapi rrëmbimthi krahun e saj dhe ajo e 
shikonte tejet e friksuar. Pasi diçka u tha 
mes tyre ai ia lëshoi krahun dhunshëm 
dhe të dy u futën në automjet. Unë me 
Klean kaluam në rrugën tjetër dhe e ndjeja 
vështrimin e Elonës që më ndiqte nga pas. 

- Është ajo apo jo2 — pyeti Klea duke 
mos e kthyer kokën pas. 
- Pol — u përgjigja unë. 


Gjatë rrugës e harruam Elonën dhe një 
bisedë e ngrohtë na shoqëroi përgjatë 
gjithë kohës që qëndruam sëbashku. Pasi e 
shoqërova Klean në shtëpi, u nisa drejt 
shtëpisë gjithashtu. 


- Përse më shmang Bledi” — u dëgjua 
zëri i Elonës prapa krahëve të mi. 

- Më ke ndjekur” 

- Po shkoj të takoj një mik, nuk të 
kam ndjekur. 

- Atëherë mund të vazhdosh për tek 
miku yt, — thashë unë dhe nisa të ecë. 

- Prit Bledi, priti Nuk mund ta 
mohoj. Të ndoqa nga pas. 

- Çfarë kërkon” Çfarë kërkon nga 
unë” 

- Mendova se ishim miq” Mendova 
që unë diçka vlej për ty. 

- Ishim, po, e vërtetë, por nuk mund 
të mbetemi të tillë. 

- Pse” 

-  A nuk e shikon se në çfarë gjendje 
jam katandisur” Nuk mund të vazhdoj dot 
më tej. 

- E kuptoj, — tha ajo duke ulur 
shikimin. A mund të jesh për të fundit 
herë miku im, vetëm për një ditë. Sot 
vertetë që kam patur një ditë të vështirë 
dhe kam vertetë nevojë për ty. Fja 
shkojmë diku, të dëgjojmë muzik, të 
qetësohemi, fundja pak argëtim nuk do të 
na bënte keq. 


KKK 


- A e di se ç'është lumturia e 
përjetshme” — tha Elona duke u përkulur 
drejt meje. 

- Parajsa” — ia ktheva unë me 
dyshim. 

- Ajo është në botën tjetër, - vazhdoi 
ajo po me atë zë të ulët e misterioz. 

- Atëherë nuk ia kam idenë, - u 
përgjigja unë prerë. 

-  A ke dëshirë të hysh në botën e saj” 

- E simund të hysh në të2 
- Eja me mua, - tha ajo duke më 
tërhequr nga dora. 


Dritat shumëngjyrëshe në tavanin e 
diskotekës, i bënin lëvizjet e Elonës të 
ishin të ngjashme me filmat e hershëm ku 
video akoma nuk ishte shpikur. Ajo më 
drejtoi drejt tualetit. Me të hyrë brenda u 
përballa me djem dhe vajza të ulura në 
dysheme me krah të zbuluara. Vallë, 
lumturia e përjetshme ndodhet në tualet” 
Përbri tyre ndodheshin lugë, lastiqe dhe 
shiriga të shumta. 


- Kjo është lumturia e përjetshme” — 
thashë unë duke vështruar gjendjen e 
mjerueshme të atyre të rinjëve që 
qëndronin të mbështetur në muret e 
tualetit me sy gjysmë të hapur. 

-  Bledil — tha ajo duke më shtërnguar 
me dy duar nga faqet. — Ajo që ti ndjen kur 
e kuqja është brenda teje nuk ka të bëjë 
aspak me atë që ti ke para syve. 

-  Ajoështë drogë Elonël 

- E ç'rëndësi ka se çfarë është21 Ajo 
është e vetmja që kujdeset për ne jetimët. 


Do të dëshiroja ti thoja tani në këtë 
moment, që ajo gabohej. Do të dëshiroja ti 
thoja që unë nuk isha jetim, që nënë 
Tixhja ishte nëna ime, por nuk e ndjeja në 
atë moment. 


- Vërtetë është ashtu siç thua” 

- Është e vertetë çdo fjalë që të thash 
Bledi, - tha Elona duke më parë në sy. 

- Çfarë duhet të bëj” 

- Ulu diku dhe do ta bëj unë për ty, - 
nxorri nga xhepi një qeskë të vogël me 
pluhur të bardhë dhe nga xhepi tjetër një 
letër alumini të palosur. Shikoja lëvizjet e 
saj duke hedhur pluhurin e bardhë mbi 
varak dhe një frikë e madhe ma përshkroi 
trupin. Duke i vendosur çakmakun poshtë 
i gjithë pluhuri filloi të shndërrohej në 
trajtë të lëngshme. Nxorri një shiringë nga 
çanta dhe filloi të tërheq lëngun në 
brendësi të saj. 

- Është gati, - tha ajo duke i ndritur 
sytë, - duhet thjeshtë të të lidh diçka në 
krah që të mund të të shoh venat. 

- Ae ke bërë më parë këtë” 

- Për çdo ditë, - u përgjigj ajo. Pasi 
më lidhi krahun venat filluan të 
shfaqeshin, ago u fut në venë. — Gati” — 
pyeti ajo duke më parë në sy dhe dukej që 
nuk ishte pyetje. 

- Gati, - u përgjigja unë. 


Ja tek po vjen “lumturi e përjetshme” 
këputje gjymtyrësh, sy të perënduar, asgjë 
nuk ekziston rreth teje. Mallkuar qoftë ai 
çast. 


KKK 


Për çdo dozë të marrë, kërkoja atë 
moment që u njoha me të për të parën 
herë. Pas kësaj jeta ime ndryshoi 
përfundimisht për mbarpsht. E kuqja ishte 
më e kushtueshme se tymosja. 
Nevojiteshin paratë për ta blerë atë për 
çdo ditë dhe një shpenzim i tillë kërkonte 

përpjekje për gjetjen e parave në 
çfarëdolloj mënyre. Fillova të kërkoj borxh 
duke iu drejtuar çdo të njohuri, komshinj 
dhe çdokush tjetër që mund të kisha 
thjeshtë një përshëndetje me të. Por, 
atëherë kur kjo metodë nuk ishte e 
mjaftueshme për të më mbuluar 
shpenzimet, fillova të vjedh. Kur ti merr të 
kuqe, çdokush mund t'a vërejë fare lehtë. 
Sytë e futur në gropë, rënia drastike në 
peshë, dhe shenjat e injeksioneve të 
shumta në krahë, mjaftonin për ta 
vërejtur. Në të shumtën e rasteve çdokush 
kontribonte në rrugën time drejt 
shkatërrimit, disa nga keqardhja e disa të 
tjerë nga frika. Frika që mund ti vinte 
ndonjë e keqe prej këtij njeriu të droguar. 


Marrja e së kuqes bënte të panevojshëm 
shoqërimin me njerëzit. DNdihesha i 
ngrohtë dhe i plotësuar në brendësinë 
time. Ndjenjë kjo e kërkuar që më parë 
prej meje, ku munda t'a gjej vetëm në 
pordorimin e saj. Përfundimisht, një 
barrierë qëndronte midis meje dhe botës 
që më rrethonte, përfshirë këtu edhe nënë 

Tixhen. Nuk ishte e nevojshme shoqëria 
në këtë rrugëtim drejt shkatërrimit që 
kisha ndërmarrë. 


Asnjëherë nuk mendova që do të 
bëhesha i varur nga e kuqja. Që në 
momentin e parë që e provova atë, nuk 
mendova që do ti rikthehem sërisht për të 
dytën herë. Më pas fillova t'a marr atë një 
herë në javë. Një ditë vendosa që t'a rimarr 
edhe të nesërmen. Pasi vërejta që nuk më 
solli asnjëlloj shqetësimi, vendosa ta marr 
më shpesh deri në atë pikë sa kriza dhe 
ngërçe më kapluan nëse nuk e merrja për 
çdo ditë. Më në fund isha plotësisht nën 
kontrollin e saj. 


Gënjeshtra, ishte tejet e zakonshme ku 
e shoqëruar nga mashtrimet e shumta, 
ndryshuan plotësisht karakterin tim. Nuk 
është se nuk kam provuar t'a lë, por për 
çdo herë që kam provuar, kam dështuar. 
Pas çdo dështimi, venitej edhe dëshira për 
të provuar sërish. Nëse më parë ndjehesha 
i braktisur, tanimë kisha braktisur 
vetveten. 

- Jam e shtangur, e mërzitur dhe mbi 
të gjitha e friksuar Bledi, - ishin fjalët e 
nënë Tixhes teksa shihte krahët e mi të 
enjtur nga heroina. 

- Nuk është diçka për t'a bërë kaq të 
madhe Tixhe, mund ta lë kur të dua. 

- Çfarë mund të lësh Bledi” Çfarë” 
Do të lesh jetën21 A nuk e kupton që je në 
një rrezik shumë të madh” Kurrë nuk e 
kisha menduar që do të arrije deri këtul 

- Shumë mirë Tixhe, ik, më braktis 
edhe ti. Nuk kam nevojë për askënd, 
gjithmonë i vetëm kam qenë. 

- Ti kurrë nuk ke qenë i vetëm, por 
po e kërkon të bëhesh i tillë. Nuk e dua më 
jetën kur të shikoj kështu Bledi. Pse ja 
bëre nënë Tixhes këtë2 

- Si mund të mendosh për vehten 
tënde” — dhe lotët u bënë të 
papërmbajtshëm. — A e kupton që ndihem 
keq” A e kupton që jam shndërruar në një 
hiç” Kam nevojë për ndihmë nënë Tixhe. 

Njerëzit neveriten dhe friksohen prej meje. 
Mashtroj gjatë gjithë ditës vetëm për një 
dozë të kuqe. 

- Unë mendoj vetëm për ty biri im. 
Nuk ka vlerë jeta ime pa ty. Nuk më 
intereson se çfarë mendojnë njerëzit, ne 
do të gjejmë një zgjidhje dhe ti do të 
kthehesh si më parë. A e beson nënë 
Tixhen”2 

- Të besoj, - ia ktheva unë dhe 
ndenjëm përqafuar në lot për një cop herë. 


KKK 


Kurrë nuk e kam menduar që nënë Tixhja 
mund të largohet nga kjo jetë para meje 
sepse ne kurrësesi nuk mund të mendojmë 
që të dashurit tonë të largohen ashtu 
papritur. Por, vjen një ditë dhe vëren që 
gjithçka është e mundur. Njeriu thejshtë 
pushon së ekzistuari dhe ato që na mbeten 
janë thjeshtë kujtimet. Nuk mund ti 
shfrytëzojmë kujtimet tona ashtu siç duhet 
deri në momentin e largimit të 
personazheve që i përbëjnë ato. 

Të ndjerit vetëm në qytetin që nuk 
është i panjohur për mua, ngadalëson 
qëndrën e mendimit duke hedhur hapa të 
shkurtër pa i mëshuar tokës nga frika që 
dikush do t'a vë re që jam i panjohur dhe 
fryma do të mbahet duke bërë një frymarje 
të shpeshtë por të shkurtër ku oksigjeni do 
t'a ketë të vështirë të ushqejë trurin dhe 
këmbët do të më këputen. Do të bie dhe 
nuk do të mund të ngrihem më. 


Po mendoja rreth dhimbjes së parë që 
kam provuar, nuk ishte e vështirë të vija 
gishtin mbi të sepse ajo qëndron lart, më 
lart nga të tjerat. Braktisja nga prindëriti 
Ah, besomëni, është një dhimbje që të 
duhet t'a provosh që të njihesh me 
realitetin e saj. Kjo dhimbje nuk ndalon në 
një të vetëm. Ajo shoqërohet nga heqja e të 
drejtës për të patur prindër, heqja e të 
drejtës së përkujdesjes, heqja e të drejtës 
për t'u ushqyer, për t'u veshur, heqja e të 
drejtës për të qenë si gjithë fëmijët e tjerë. 
Kjo dhimbje jo vetëm që nuk zbehet me 
kalimin e kohes, por shtohet e thellohet aq 

sa të bëhesh pre e saj dhe ushqehet me ty 
deri sa të mbyllësh sytë njëherë e 
përgjithmonë. 


E ardhmja është e gjitha rreth 
zgjedhjeve. Jeta është e ndërtuar vetëm 
nga zgjedhjet, dhe si përfundim 
përballemi me pasojat e zgjedhjeve tona. 
Nga zgjedhjet e mira përfitojmë qetësi dhe 
rritje të krenarisë, nga zgjedhjet e 
shkujdesura, përballemi me turbullirën që 
ato lënë pas duke na rrethuar me 
shqetësim dhe përulje. 


Një ditë e zymtë erdhi. Edhe pse nënë 
Tixhja u përpoq shumë për të më 
ndihmuar, unë vazhdova rrugën time drejt 
së keqes. Nuk dua të tregoj veprimet e 
mia, njeriu është tepër egoist për të pranur 
qëllimin e veprimit të tij, ose ndoshta 
ndjej keqardhje të flas për to. 


- Si të quajnë biro2 — sytë i ndjeja të 
fryrë dhe më jepnin djegie. 

- Bledi, - u përgjigja, por kuptova që 
zëri nuk doli sikurse e prisja. 

- Unë jam doktor Hektori, Bledi. 
Tani ndodhesh në reaminacion. Pate një 
overdozë, ke shpëtuar për fije. 

- Nënë Tixhja... 

- Mos u lodh Bledi, ajo ndodhet aty 
jashtë. Nuk ka luajtur vendit. Po pse 
Bledi” 

-  Kue keni fjalën doktor” 

-  Pseebën” 

- Tinuk mund t'a kuptosh doktor. 

-  DNdoshta, - tha ai i qetë duke 
tërhequr karriken pranë shtratit, - por as ti 
nuk do të mund t'a kuptosh të ndjerit i 
pafuqishëm para një djaloshi që po i ikën 
dunjasë para syve të tu. 

- Ndoshta i hyra kësaj rruge 
rastësisht, por e kam të pamundur të dal. 

- Gjithmonë ka një rrugëdalje Bledi. 
Do të të them diçka, nëse dëshiron të 
kryesh vetëvrasje, ke zgjedhur mënyrën 
më të dhimbshme që ekziston. Fillo 
terapinë Bledi, fillo jeto, je shumë i ri për 
t'a mbyllur jetën në këtë mynyrë. Në 
vetëm një javë, do të mund të kesh jetën 
tënde mbrapsht. Do të jesh sërish i lirë. 

- Do të provoj doktor. 


101 


Lysien Disha 


- Unë do të të ndihmoj, por ti duhet 
të ndihmosh vehten. 


Po të isha zhdukur, a do të më kërkonte 
njeri” Ndoshta është më mirë të zhdukesh 
dhe ti e di që dikush është duke kërkuar 
për ty, Është më mië të jesh i humbur sesa 
thjeshtë të jesh. 


KKK 


Nga ky episod, nënë Tixhja ishte tretur e 
tëra. Ajo tregohej e kujdesshme ndaj meje. 
Dëshiroja të qaja porse lotët nuk dilnin, 
ashtu sikurse shpirti më ishte ngushtuar 
ashtu edhe lotët më ishin tharë. 

Mbyllesha në dhomë dhe qëndroja në të 
pjesën më të madhe të ditës duke tymosur 
duhan dhe duke mos menduar aspak për 
ndjenjat e nënë Tixhes. Në vetvete kërkoja 
një rrugëdalje por ishte tejet e vështirë t'ia 
arrije. Flona paraqitej hera-herës tek 
dyqani ku nënë Tixhja e dëbonte, por 
sërish të nesërmen sikur të mos kishte 

ndodhur asgjë, ajo paraqitej sërish dhe 
nënë Tixhja e dëbonte sërish. 


- Po fle Bledi” — pyeti nënë Tixhja 
pas derës së dhomës. Heshta. — dil bir, eja 
të hamë sëbashku. 


Nuk foli më. Heshtja kishte pllakosur 
dhomën dhe unë vazhdova të mbaj vesh. 
Nënë Tixhja ishte ulur pas derës dhe 
qante. Qante në heshtje pa shqetësuar 
askënd. Qante për birin e saj. Qante sepse 
kuptoi që nuk kishte më fuqi për t'a 
përballuar këtë situatë. Kishte nevojë që 
ajo derë të hapej dhe të dëgjonte nga biri i 
saj që çdo gjë do të shkojë mirë. Por nuk e 
bëra. 


KKK 


Nuk e di nëse kam qenë i tillë edhe më 
parë. Nuk e njoh më veten. Pa ndjenja, i 
pafuqishëm, me plot kuptimin e fjalës 
depresiv. A e mendoja ndonjëherë sikur 
mos t'a kisha marrë atë të mallkuar” Çdo 

ditë. Mallkuar qoftë ai çast që e futa në 
trupin tim. Terapia është e rëndë, kriza të 
shumta më përfshinë gjatë gjithë kohës, 
goditje paniku dhe ankth. Marr mjekimet 
e përshkruara nga doktor Hektori dhe për 
çdo javë paraqitem për një kontroll të 
shpejtë. Doktor Hektori më informoi që, 
nëse nis terapinë edhe vetëm një dozë e 
vetme heroinë do të mjaftonte për të më 
dërguar në botën tjetër. Nuk mund ti 
kthehesh pas asaj rruge, më pati thënë ai. 

eta është i vetmi term që mund 

të përmbledh çdo gjë që 

ekziston mbi tokë. Kuptimi i 

termit jetë është të ekzistosh në 
botë dhe është emëruar e tillë për të 
dalluar dhe bërë ndarjen midis atyre që 
janë të gjallë dhe atyre që nuk janë. Të 
priviligjuar dhe të nderuar me dhuratë nga 
Zoti, sërish shumë prej njerëzve nuk ia 
dalin të kuptojnë arsyen dhe vlerën e saj. 
Për sa kohë shumë njerëz zgjedhin t'a 
Jetojnë jetën e tyre në mënyrë të pavarur, 
shumë të tjerë nuk e kanë këtë privilegj 
dhe e mbarojnë jetën e tyre duke qenë nën 
skllavëri. Dikush zgjedh të jetë skllav i 
parasë, dikush tjetër i drogës dhe dikush i 
dashurisë. Gjithmonë ekziston liria e 
zgjedhjes për t'a jetuar jetën ashtu siç 
dëshirojmë. 


Të jetosh do të thotë që të është dhënë 
mundësia të kesh atë që ti dëshiron, të 

shijosh dhe të qetësohesh me njerëzit që 
janë rreth teje. Do të thotë gjithashtu që 
do të shijosh edhe atë që nuk e dëshiron, 
trishtim dhe ndarje nga ata që të 
rrethojnë, por edhe kjo ka dobitë dhe 
frytet e veta. E vetmja mënyrë për të 
shijuar të mirën, është duke shijuar më 
parë të keqen. Askush nuk do të ishte në 
kërkim të lumturisë nëse nuk do t'a kishte 
mbuluar trishtimi. Askush nuk do të 
kërkonte dashurinë nëse nuk e ka kapluar 
vetmia. Askush nuk duhet t'a shpenzojë 
jetën e tij në keqardhje sepse jeta nuk 
është e gjitha dhimbje por shumë mësime 
nuk mund të nxirren ndryshe vetëm se me 
mundim. Një ilaç sado i hidhur që mund 
të jetë, jep një rezultat tepër të kënaqshëm 
në përfundimin e tij. 


Je ti ai që vendos të ecësh më tej, apo të 
qëndrosh në vend i palëvizur, por në fund 
mos fajëso askënd për guximin që nuk e 
pate. Leviz dhe mos u dorëzo, mos u 
pikëllo dhe mos ndjej keqardhje për 
arritjet e pakta. Çfarëdo që të ndodhë gjatë 
proçesit të jetës, ajo do të vazhdojë dhe 

vazhdon për çdokënd, nëse diçka ndodh, 
atëherë ajo ndodh për një arsye të caktuar. 
Më e mira që mund të bëjmë nuk është që 
të fajësojmë veten tonë dhe as rrethanat, 
porse të kuptojmë arsyen që është fshehur 
pas saj dhe t'a shijojmë çdo pjesë të saj, i 
mirë apo i keq në dukje. 


Për sa kohë mbulohemi nga dështimi 
dhe refuzimi në çështjet tona jetësore, 
kaplohemi nga vala e trishtimit që na 
godet me mendime të shumta negative 
rreth aftësisë sonë për të jetuar, kështu 
duke e bërë jetesën të zymtë ku asnjë e 
mirë nuk mund të ndodh. Nëse do të 
shikonim anën positive të dështimit do t'a 
vërejmë që nuk është aspak e vërtetë, dhe 
që jeta nuk është aspak gri porse noton në 
ngjyrat e ylberit. Çdo dështim është një 
mësim i përvetsuar që ndihmon në situata 
edhe më të rënda në një të ardhme të 
afërt. Përfitime si mësimi, forca për të 
luftuar dhe formimi ynë, janë vetëm disa 
nga dobitë që mund të sjell një dështim në 
jetë. Askush nuk mund të arrijë lart nëse 
nuk fillon të ngjitet, dhe ngjitja sigurisht 

është e vështirë, por jo aq sa të të ndalojë 
të arrish në majë. 


Për sa kohë që mendojmë rreth termit 
jetë, nuk mund ta anashkalojmë nocjonin 
vdekje. Vdekja nuk është diçka e ndarë 
nga jeta, porse ajo është pjesë e saj. Dmth. 
Nëse do të thuash jetoj, atëherë ke 
përfshirë edhe vdekjen brenda saj. Ata të 
cilët i ndajnë nga njëra tjetra, janë ata të 
cilët harxhojnë kohën e tyre në punë të 
ndryshme, në qëllime dhe shpresa të gjata, 
për të bërë të pamundurën në arritjen e 
qëllimeve të tyre. Si pasojë koha 
shpenzohet në kënaqësinë e epshit duke 
mbyllur dyert për të dashurit. Humbim 
momentet më të rëndësishme të jetës sonë 
që mund ti kishim kaluar me njerëzit e 
dashur. Një jetë pa kujtime është si një 
jetë e pajetuar. Duhet me patjetër të bëhet 
një ndarje e barabartë e kohës midis 
kënaqësisë vetjake dhe shoqërimit me të 
dashurit. 


Planifikojmë dhe thurim ëndrra të 
shumta rreth jetës. Nëse e arrimë qëllimin 
atëherë jemi të kënaqur, por nëse ndodh e 

kundërta atëherë zhgënjehemi dhe biem 
në një gjëndje të rëndë dhimbjeje dhe 
hutie duke humbur kështu momentet më 
të bukura të jetës sonë. Ndërkohë që jeta 
vazhdon ne qëndrojmë të zhytur në 
dhimbje duke qarë atë që kemi humbur 
dhe nuk përpiqemi të ngrihemi për të 
fituar atë që na serviret para syve tanë. 


Jeta është një dhuratë nga Zoti dhe 
duhet që çdokush t'a kuptojë rëndësinë e 
madhe që ajo mban brenda saj. Pesimizmi 
nuk duhet të jetë pjesë e ndjesive të tua. 
Duke nxjerr në pah gjëndjen e mirë 
emocionale, çdokush përreth teje do të 
tërhiqet nga rrezet a asaj që quhet 
optimizën ose energji pozitive. Nga gjërat 
më të mira që mund të bësh kur ndjen 
shenjat e para të dhimbjes është bërja e 
diçkaje që të pëlqen, lexim, art, madje 
mund të provosh edhe të shkruash diçka. 
Një jetë e jetuar mirë nuk do të jetë kurrë 
një e tillë nëse nuk do të kesh një synim 
për t'a arritur. Mundohu gjithmonë që 
zhgënjimet dhe humbjet ti kthesh në 
mësime të vyera për një kohë të ardhshme 

dhe mund të mësosh gjithashtu edhe nga 
fatëkeqësitë e të tjerëve. Kurrë mos bjerë 
për së dyti në të njëjtin gabim dhe kjo 
mund të arrihet vetëm nëse ke marrë 
realisht mësim nga hera e parë. Shpenzo 
një pjesë të kohës tënde me njerëzit e 
dashur dhe puno për të krijuar kujtimet e 
tua, kujtime këto që do të të duhen atëherë 
kur do të të kaplojë pafuqia. Bëhu prej 
atyre që bëjnë mirë dhe kujdesen për 
njerëzit. Nuk ka ilaç më të mirë për 
shpirtin sesa bamirësia. Kujdesu për të 
verbërin, për të varfërin dhe për jetimin, 
bëhu prej atyre që janë gjithmonë në 
ndihmë të të tjerëve dhe do të kesh një jetë 
të qetë një jetë për t'u lakmuar nga të 
gjithë. 


Kjo jetë kaq e gjatë në dukje, është një 
jetë me ditë të numëruara ku numratori 
numëron në çdo çast pa dallim në je i 
lumtur apo i trishtuar, i qetë apo i 
rënduar, triumfues apo i zhgënjyer. Bëj 
diçka me jetën tënde, bëj diçka me atë që 
të është dhuruar. Mos e humb të sotëmen 
duke pritur për të nesërmen dhe as sepse 

u zhgënjeve nga e djeshmja. Ti je i 
rëndësishëm në këtë tokë dhe ti mund të 
hedhësh kontributin tënd për një 
ndryshim të saj. Akoma po qëndron” 


Këto ishin disa rreshta që lexova në 
mbrëmje. Jeta me të vërtetë është e bukur 
dhe nuk arrij ta kuptoj si nuk kam 
mundur t'a shoh vlerën e saj. Plot 
nëntëdhjetë ditë që nuk e marr të kuqen e 
mallkuar. Dua jetën time mbrapsht dhe të 
jem në gjëndje të marr frymë sërish si një 
njeri i lirë. Dua të eci nëpër rrugë pa patur 
frik se dikush do të pëshpërisë diçka rreth 
meje. Dua të ulem në park, të shkoj në det 
dhe pse jo të dal me Klean pa patur frik se 
ndonjë nga ata të mallkuarit të më ndalojë 
makinën tek këmbët. E kam thuajse të 
pamundur të kujtoj kohën kur isha i 
pastër. Këto tre muaj që e quaj veten 1 
pastër, thjeshtë jam përpjekur për mos të 
qenë pre e saj, por asëkohe kur isha 
vërtetë i pastër, kur trupi dhe mendja ime 
nuk e njihnin atë të mallkuar, vetëm 
atëherë isha vërtetë i pastër. Ndjen 
keqardhje për vehten kur ndjenja e të 


112 


E kuqja 


qenurit njeri nuk mund të ndihet brenda 
teje. Nuk ka njeri më neglizhent se një 
burrë i pikëlluar. E gjithë vëmendja e tij 
është e fokusuar tek asgjëja dhe të gjithë 
ato që e rrethojnë janë inekzistent në sytë 
e tij. 


Dalë-ngadalë fillova të shijoj ushqimin 
dhe e kisha harruar kënaqësinë e të 
ngrënit. Tani ushqehem tre herë në ditë, 
shëtis nga pak dhe mbasditeve zëvëndësoj 
nënë Tixhen në dyqan. Klea më viziton 
herë pas here por ende nuk e ndjej veten të 
denjë për të krijuar një lidhje me të. Nuk 
mund të krijosh një lidhje të denjë kur nuk 
ndihesh i tillë. Fatëkeqsia më e madhe që 
të vjen nga pordorimi i së kuqes, nuk është 
dëmi që ti i shkakton vehtes tënde, është 
dëmi që i shkakton njerëzve të tu të 
dashur, ku më e keqja është që nuk ndjen 
keqardhje në atë mizori që ti e gatuan me 
duart e tua. Keqardhja e parë që ndjen 
pasi nis të pastrohesh është pikërisht kjo. 
Gjatë proçesit të pikëllimit qëndra e 
mendimit për vetveten është tejet e ulët. 
Në errësirë, gjatë natës, pikëllimi bëhet më 

i thellë dhe është pikërisht errësira 
ushqimi i tij sepse vetë pikëllimi është 
errësirë në zemrën tënde. 


Çfarë mëkati ka bërë nënë Tixhja që të 
meritojë gjithë këtë” Nëse të bësh mirë, 
përbën një mëkat, atëherë ky është i vetmi 
faj që ajo ka bërë. Është kujdesur për birin 
e saj, duke arritur në limite që vetëm një 
nënë mund të prek dhe tashmë arrij të 
shikoj që ajo është e mbuluar nga pafuqia. 
Ajo e ka harxhuar fishekun e fundit për 
birin e saj duke pritur me sytë të pandarë 
në drejtimin tim nga ku shikimi i saj thotë: 
“forca biri im ti do t'ia dalësh, ne të dy do 
t'ia dalim”. Ah, nëna ime e shtrenjtël 
Vërtetë dëshiroj që t'ia dal dhe ti e shikon 
tashmë në sytë e mi vendosmërinë time 
për t'ia dalë mbanë. Pas vizitës së fundit 
në spital, më lajmëruan që kontrolli i 
ardhshëm do të jetë të hënën ku duhen 
vetëm dy ditë. Në spital arrin të ndjesh që 
dikush nga stafi mjeksor të mëshiron me 
sy dhe dikush tjetër të shikon vetëm si një 
copë mishi. Asnjëherë nuk e kam kuptuar 
sesi disa njerëz zgjedhin një profesion të 

caktuar dhe urrejnë të kryejnë detyrat që 
vetë profesjoni që kanë zgjedhur i 
urdhëron të kryhen. Mendoj që shumë 
mjekë duhet të ishin kasapë dhe shumë 
kasapë do të kishin qenë mjekë të 
shkëlqyer. 


Këto ditë pata menduar edhe rreth 
vehtes, sepse patjetër duhet bërë diçka për 
të jetuar. Dyqanin, ndoshta arrij t'a bind 
nënë Tixhen t'a mbyllim sepse nuk është 
që nxjerr ndonjë fitim, ndoshta do të ishte 
mirë sikur të shpërnguleshim edhe me 
shtëpi, tashmë çdo hap që bëj rreth 
shtëpisë, rrugës jashtë saj, më kujtojnë atë 
të mallkuar. Herë pas here kam ndonjë 
krizë porse marr dy tableta të përshkruara 
nga mjeku dhe shtrihem, mundohem të 
dremit pak, porse këto tableta të forcojnë 
mbylljen e syve dhe nuk të ndihmojnë të 
flesh. Qëndroj ashtu i shtrirë ndoshta për 
tre apo katër orë duke menduar. Mendoj 
çdo gjë nga e para, edhe një hërë, edhe një 
herë. Ndikimi i drogës është i dukshëm 
edhe në mendimet e mia, por jam pozitiv. 
Dua të jetoj. Diku rreth pesëdhjetë metra 

larg shtëpisë janë një grup djemsh që për 
çdo pasdite vijnë dhe blejnë një kaush të 
madh me fara luledielli dhe ulen sëbashku 
duke biseduar e duke qeshur në një nga 
bordurat e pallatit. Janë djem të mirë. 
Dëshira për t'u bashkuar me to është 
shumë e madhe, por pas pak çastesh ajo 
largohet me të shpejtë nga një mendim 
aspak pozitiv, “Ndoshta ato qeshin 
pikërisht me ty, e çfarë pune ke ti në mesin 
e tyre2” Mendime të tilla largojnë dëshirën 
me të shpejtë. Mendoj që edhe unë do të 
bëhem gati një ditë të ulem me to dhe pse 
jo ti kthehem edhe unë normalitetit si 
dikur, të qesh, të bëj shaka e gjëra të tjera 
që tashmë ka kaluar kohë nga hera e 
fundit. Ndoshta duhet të filloj ti kërkoj të 
falur komshinjëve për të gjitha trazirat që i 
kam shkaktuar. Mendoj që një ditë do të 
mund t'ia kthej të gjitha paratë që i kam 
marr e ndoshta një ditë edhe ato do ta 
pranojnë faljen time. 


Nuk mjaftonte gjëndja ime e mjeruar, 
varfëria na kishte kapluar si asnjëherë më 
parë. Klea pagoi të gjitha borxhet që më 

kishin mbetur nga konsumi i së kuqes. Ajo 
kishte biseduar me babain e saj dhe ai 
ishte treguar i gatshëm për ti dhënë 
paratë. Pasi që i thashë që nuk do të mund 
t'ia ktheja dot ato para vetëm se pas një 
kohe të gjatë, ajo më tha që të mos 
merakosesha sepse babai nuk i donte ato 
para sërish mbrapsht. Kur shkova për të 
shlyer borxhin, ato më njoftuan që Elona 
kishte një shumë të madhe parash të 
pashlyera. 


- Ajo ka një shumë goxha të madhe të 
pashlyer, - tha shpërndarësi duke 
numëruar paratë që sapo i dhashë. 

- Unë nuk kam të bëj me të, - ia 
ktheva unë duke e parë në sy. 

- Ajo nuk ka marrë vetëm për vete, 
ajo ka marr për ty gjithashtu. 

- Ajo ka gënjyer, unë kam tre muaj që 
jam i pastër. 

- Ne po e kërkojmë në çdo vend, por 
nuk po duket gjëkundi, diku ajo do të dal, 
ti e di si është kjo punë, merr mallin 
paguaj lekët. 

- Unë e shleva borxhin tim, me të unë 
nuk kam të bëj. 

- Nëse ajo nuk do të mund të paguaj, 
do të jesh ti ai që do ta bëj. Askush nuk 
mund të shpëtojë pa paguar. Më kupton” 


U largova dhe ndjesia që më la biseda 
me të nuk ishte aspak e këndshme. U 
takova me Klean por nuk thashë asgjë nga 
çfarë bisedova me shpërndarësin. 


-  Ambarove punë Bledi” 

- Po, tashmë nuk i detyrohem asgjë. 
Faliminderiti 

- Unë do të bëja çdo gjë vetëm që të 
të shoh të lirë. 

- Pse kujdesesh kaq shumë për mua” 
Nuk është se Ta vlen barra qiranë. 

- Më vjen keq që e dëgjoj një gjë të 
tillë. Njerëzit nuk janë mall Bledi. Të 
lutëm mos flit me këtë gjuhë kur e di se 
çfarë ndjej për ty. 

- Me fjalë bëhesh i dashur tek të 
tjerët dhe me fjalë urrehesh nga të tjerët, 
është tepër e vështirë ti zgjedhësh fjalët 
kur janë vetëm tridhjet e gjashtë gërma. 


118 


E kuqja 


- Më vjen mirë që të është kthyer 
sensi i humorit, - tha ajo duke vënë buzën 
në gaz. 

- Po mendoja të lexoj një libër. 

-  Vërteti Po kjo është e 
mrekullueshme Bledi, - tha ajo duke më 
përqafuar. — Çfarë libri ke dëshirë të 
lexosh” 

- Nuk e di, ndoshta diçka me luftë. 
Ndoshta një libër voluminoz. 

- Përse luftë2 

- Sepse pas luftës vjen paqja. 

- Ae ke lexuar “lufta dhe paqja”2 

- Vërtetë ka një libër që titullohet 
“lufta dhe paqja”2 

- Pol — tha Klea e buzëqeshur. 

- Mendoj që këtë libër po kërkoj. 

- Do të ta sjell unë në mëngjes, e kam 
në shtëpi. 

-  Potiaje një lexuese e rregullt” 

- Kur nuk jam duke studiuar, ka raste 
që mund të rri me orë të tëra duke lexuar. 

-  Ciliështë libri i fundit që ke lexuar” 

- Po... kam lexuar një autor Italian, - 
ajo heshti për pak. — shiko Bledi nuk dua 

të gënjej, kam lexuar një libër që flet për 
heroinën. “dashuria e të mjerit” quhet. 

- Të ndihmoi në diçka” 

- Më ndihmoi të kuptoj gjëndjen 
emocionale të pordoruesve të saj. Autori 
ka qënë një pordorues i heroinës për 
dhjetë vite dhe e njeh mirë gjëndjen e 
pordoruesit të saj. 

- Është shumë më ndryshe nga sa ke 
lexuar aty. Nuk mund ta kuptosh 
kurrësesi gjëndjen që shkakton tek njeriu, 
vetëm nëse je vetë pordorues. 

- Unë nuk dua të njoh gjëndjen e 
njerëzve Bledi. 

- Po çfarë do të njohësh atëherë. 

-  Gjëndjen tënde. 


KKK 


Meqë gjëndja ekonomike ishte duke 
shkuar simosmëkeq, e ndjeja të 
detyrueshme të gjeja një punë në mënyrë 
që të mund të mbijetonim edhe pse 
gjëndja ime nuk ishte akoma aty ku duhet 
të ishte. Nuk dija nga t'ia filloja, gjithësesi 
diku duhet t'ia nis. Mendova të kërkoj 
punë si kamarier. Fatkeqsisht nuk isha në 

gjëndje të përshtatshme për të bërë një 
punë të tillë, pasiqë isha tejet i dobët 
fizikisht dhe shumë i kequshqyer. Nisa të 
vërdallosem rrugëve të Tiranës në kërkim 
të një rasti të volitshëm. Shumë as që më 
hidhnin shikimin, e shumë të tjerë mund 
të dallonin lehtë që diçka nuk shkonte tek 
unë. I lodhur e i rraskapitur fillova të ec 
drejt parkut të liqenit. Ndalova pranë një 
burri të moshuar dhe bleva një paketë 
cigare. Zbrita tëtposhtën dhe u ula pranë 
një peme. Një ndjesi e vjetër u rikthye në 
kujtesën time. U rikthyen kujtimet e kohës 
ku pikërisht nën këtë pemë, Jola më 
dhuroi puthjen e parë. Kishin kaluar disa 
vite që kur kjo kishte ndodhur. Premtimet 
janë diçka boshe që njerëzit ia dhurojnë 
njëri tjetrit për të larguar pasojat që lë pas 
dhimbja e ndarjes. 


Vështroj liqenin dhe qetësinë e tij, 
mendoj, dhe thith cigaren me fuqi duke u 
varur pas kujtimesh që tashmë ishin 
ngjyrosur nga nostalgjia. Çfarë duhet të 
jetë duke bërë Jola në këto momente” Po 
sikur të më shikonte se në çfarë gjëndje 

jam katandisur, çfarë do të kishte 
menduar” Thith cigaren dhe mendoj: çfarë 
kërkoja nga jeta që i hyra kësaj rruge të 
mallkuar”1 Nuk e di dhe kurrë nuk do të 
mund t'a zbuloj, është diçka që nuk e 
programova, ndoshta është thjeshtë 
çështje fati. Mund edhe të jetë fat, por nuk 
është çështje fati shoqërimi im me Elonën, 
ai është vërtetë faji im dhe ndihem vërtetë 
fajtor për këtë. Po sikur Flona mos të 
paguaj” Si do të mund unë t'a paguaj 
borxhin e saj” Ata njerëz nuk falin, janë 
vërtetë të pamëshirshëm. Mos mendo për 
këtë tani, për çdo gjë ka një zgjidhje. Si do 
të shkojë lidhja ime me Klean2 Ajo është 
vërtetë e dashur dhe e kam përzemër, por 
nuk mund të them që e dua. Mendoj që 
nuk dua më askënd. E shikoj nënë Tixhen 
dhe nuk ndjej asgjë. Për sa po ndodh me 
ndjenjat e mia nuk mund të jap një 
shpjegim. Mos mendo për këtë, nuk ka gjë 
që nuk zgjidhet. Çdo gjë ka filluar të 
rëndojë. Realiteti i jetës është i rëndë për 
t'u mbajtur mbi supe. Kur merrja të kuqen 
çdo gjë ishte e lehtë. 


122 


E kuqja 


Pas përpjekjesh të shumta hoqa dorë 
nga kërkimi i një pune. Vendosa të 
qëndroj në dyqan me nënë Tixhen dhe aty 
nisën problemet. Pasi nënë Tixhja u largua 
në drekë sikurse bënte për çdo ditë, po 
qëndroja i ulur në stolin e vogël pas 
banakut. Një automjet ndaloi vetëm disa 
metra larg dyqanit. Në automjetin e fikur 
mund të vëreheshin fare qartë tre persona. 
Të tre të parruar dhe me një pamje aspak 
miqësore, vështrimi i tyre ishte i ngulur 
mirë drejt dyqanit. Pas një farë kohe u 
larguan. Nuk vonoi shumë dhe nënë 
Tixhja erdhi rrëmbimthi tek unë. Po i zihej 


fryma. 


- Çka ngjarë nënë Tixhe2 

- Elona... 

- Çfarël Ku është2 

-  Nukështë më Bledi. 

- Sinuk është më2 Nuk po të kuptoji 

- Vdiq. 

- Çfarë thua nënë Tixhe” 

- Është gjendur e vdekur prapa 
stacionit të trenit. 

- Nga e mësove këtë” 

- Është në lajme. 

- Çfarë thonin, çfarë kishte ngjarë” 

- Overdozë. 

Dreq o punë nënë Txhe. Kjo nuk 
duhet të kishte ndodhur. 

-  Çpo ndodh Bledi” 

- Ka lenë një mal me borxhe nënë 
Tixhe. Herën e fundit kur shleva borxhin 
tim, ata më paralajmëruan që nëse ajo nuk 
paguan do të duhet që ti jap unë paratë që 
ajo i detyrohet atyre të mallkuarve. 

- Sapara i detyrohet Bledi” 

- Edhe sikur të gjithë të përpiqen të 
më ndihmojnë, është një shumë që nuk 
mund t'a përballojmë nënë Tixhe. Ajo u 
siguronte klientë të rinjë dhe në këmbim 
ato i jepnin mall pa para, por sikurse 
duket i ka humbur filli dhe nuk ka mundur 
ti kthej mbrapsht. 

- Duhet të mendojmë diçka Bledi, - 
tha nënë Tixhja dhe mund t'a vëreje 
shqetësimin në fytyrën e saj. 

- Çfarë mund të bëjmë nënë Tixhe2 O 
Zot, sa i keqardhur ndihem që të kam 
sjellur kaq shumë shqetësime. Ti ke bërë 

gjithçka për mua dhe unë t'a ktheva 
mbrapsht duke t'a nxirë jetën. 

- Mos u dëshpëro bir, - tha ajo duke 
më përqafuar, - të gjithë fëmijët kanë 
problemet e tyre. Do të gjejmë një 
rrugëzgjidhje për këtë çështje. Mendoj që 
do të ishte më mirë mos të qëndroje në 
dyqan derisa të mendojmë për diçka. 


Në mbrëmje u ulëm për të ngrënë. 
Heshtja rrethonte tryezën. Nënë Tixhja 
nuk nxirrte zë. Ndjehem pak i friksuar por 
tepër i pafuqishëm edhe për t'ia mbathur. 
Nënë Tixhja e vërejti këtë frikë në sytë e 
mi. 


- Si mendon të flasim me komisar 
Bedriun” 

- E çfarë mund të bëj komisar Bedriu 
nënë Tixhe2 

- Ti e di që policia gjithmonë ka në 
dorë të bëjë diçka. 

- Nëse unë nxjerr emrat e tyre nënë 
Tixhe, jam thjeshtë i vdekur. 

- Nuk keni rrugë tjetër Bledi, duhet 
të flasim me dikë. Ne thjesht mund të 
flasim dhe të marrim një mendim prej tij, 

pa përmendur emra, pastaj shohim e 
bëjmë. 
KKK 


Idea e nënë Tixhes për tu rrëfyer në polici 
nuk ishte një ide që më ngrohte, 
përkundrazi ndihesha tepër i shqetësuar 
vetëm nga mendimi. Do të ishte më mirë 
sikur të kisha mundësinë të paguaja 
mbrapsht paratë që Elona u detyrohej. 
Fundja nëse shlyej detyrimin e saj ata nuk 
të sjellin dëm. Por, ku mund ti gjej paratë 
për të shlyer këtë detyrim” 


KKK 


Natyrshëm erdhi mbyllja brenda mureve 
të shtëpisë. Ndjenja e dëshpërimit më 
përfshiu të tërin dhe çdo çështje m'u 
ngushtua. Ky problem po ma merrte lirinë 
pak e nga pak edhe pse nuk kisha patur 
ndonjë incident deri më atë kohë. Disa 
herë rradhazi pata refuzuar Klean, por ajo 
vazhdonte me këmbëngulje të paraqitej 
pranë nënë Tixhes tek dyqani duke qenë se 
nënë Tixhja nuk jepte ndonjë shpjegim të 

denjë për mosprezencën time Klea nuk 
dorëzohej dhe sërish kërkonte takim me 
mua. Më në fund u dorëzova dhe dola të 
përballem me të. 


- Përse më shmangesh Bledi” — pyeti 
ajo duke më parë drejt e në sy. 

- Nukje ti ajo që i shmangem. 

- Çfarë ka ndodhur” Ti mund të 
flasësh me mua. 

- E di këtë, por nuk është aq e 
thjeshtë Klea. 

- Atëherë, bëje të thjeshtë dhe më 
trego. 

- Ae mësove lajmin për Elonën” 

- Po, - u përgjigj ajo ftohtë, - dhe më 
vjen keq t'a them por nuk ndjeva aspak 
keqardhje. 

- Çështja nuk qëndron tek keqardhja 
por tek borxhet që ajo ka lënë pas. 

- Çfarë pune ke ti me detyrimet e saj” 

- Unë nuk kam të bëj aspak me to, 
por ata më thanë që shumën e parave që 
ajo i detyrohet, do të duhet t'a shlyej unë. 

- Nuk po e kuptoji Pse duhet të 
paguash diçka që nuk ke të bësh” Ti 
borxhin tënd e shleve. 

- Ti nuk i njeh këta njerëz Klea. Nuk 
njohin as logjikë e as mëshirë. Vetëm para. 
A mendon se Elona vdiq nga një dozë e 
tepërt e pakontrolluar” 

- Kështu thanë lajmet. 

- Ajo është vrarë sepse nuk ka 
mundur të paguaj mbrapsht dhe të njëjtën 
gjë do të bëjnë edhe me mua nëse nuk do 
të mund të paguaj. Jam mbyllur në shtëpi 
dhe tani që jam jashtë nuk dua që të të 
rrezikoj edhe ty. 

- Qenka vërtetë një situatë e rëndë. 

- Ata kontrollojnë për çdo ditë nëse 
dal, nuk do të vonojë shumë dhe do të më 
zënë. 

- Sa është shuma që duhet paguar” 

- Është goxha shumë. 

- Sar 

- Dy miljon. 

- Qënka vërtetë e madhe, - tha Klea 
dhe sytë iu përhumbën. 

- Do të bëje mirë mos të kalosh për 
disa kohë, ndoshta mund të gjej një 

zgjidhje ose ndoshta jo, por nuk dua që ti 
të lëndohesh. 


Vazhdova rrugën dhe e lash Klean pas. 
E ndjeja vështrimin e Kleas që më ndiqte 
nga pas, një vështrim i pafuqishëm dhe i 
mbushur me frikë dhe mëshirë. 


Në mbrëmje teksa po qëndronim me 
nënë Tixhen në sallon, policia erdhi tek 
porta. Dy efektivë policie qëndronin në 
prag dhe nënë Tixhja u bë dyll e verdhë. 


- Kemi ardhur për Bledin, - tha njëri 
prej tyre duke bërë shenjë në drejtimin 
tim. 

- Ai s'ka bërë gjë, - tha nënë Tixhja 
duke mbledhur forcat. 

-  Qetësohuni zonjë, - ta ktheu tjetri, - 
komisar Bedriu na dërgon. Ai do që të 
flasë me Bledin në komisariat. 

- E për çfarë do të flasë” — pyeti nënë 
Tixhja. 

- Komisari është i bindur që Bledit i 
rrezikohet jeta. 

- Nënë Tixhel — thashë unë duke e 
kapur nga krahu. — Mos u shqetëso, me to 

jam i sigurtë. Po shkoj të njoftohem se 
çfarë ka për të thënë komisar Bedriu. 


Në më pak se pesë minuta u gjendëm në 
komisariatin numër një. Komisar Bedriu 
po më priste në hollin e komisariatit. 
Burrë i gjatë me flokë të zinjë të dendur, 
vetulla të trrasha me një palë mustaqe si 
pleqt e motshëm. 


-  Fja Bledi, - tha ai duke më treguar 
me dorë një derë të hapur. 

- Për çfarë më keni thirrur komisar” 
- pyeta unë duke tërhequr karriken pranë 
vetes. 

-  Sëpari dua të të uroj që të shoh të 
rehabilituar. Por nuk është ky qëllimi që je 
këtu. Dua të flas me ty për Elonën. Ju të dy 
keni qenë tepër të afërt apo jo” 

- Unë nuk kam të bëj me vdekjen e 
saj. 

-  Nukishte kjo pyetja Bledi... 

- Para rehabilitimit po, kemi qenë të 
afërt, por pasi e lash të kuqen, nuk 'a kam 
idenë se çfarë ka bërë. 

- Dua të jem i drejtpërdrejtë me ty 
Bledi. Më jep një emër. 

- Çfarë emri” Për çfarë emri e keni 
fjalën komisar” 

- Një emër nga ato prej të cilëve 
Elona merrte të kuqen. 

- Ju e dini që nuk mund t'a bëj një 
gjë të tillë. 

- Ae kupton që ata të janë vënë pas 
edhe ty more djalë” A mendon se më bën 
edhe aq për atë vajzë2 Për ty po Bledi. Ti 
nuk je si ajo. Ti je viktimë e saj. A e di sa 
herë ke qenë në fije të perit për t'u 
arrestur2 Por, gjithmonë në çastin e fundit 
komshinjtë e tu e kanë tërhequr padinë. 
Ndoshta ato patën besim tek ty, mendonin 
që mund të ndryshoje, dhe patën të drejtë. 
Ti tashmë ke ndryshuar dhe je një njeri 
ndryshe. Pse duhet të paguash ti për 
gabimet e saj” A mendon se ja vlen t'a 
paguash me jetën tënde” Nëse nuk 
mendon për veten: a nuk mendon për të 
gjithë të rinjtë që mund të bien viktimë si 
ty” Si mund të heshtësh për ato ndyrësira” 
A mendon se unë nuk i di emrat e tyre” 
unë i njoh të gjithë ato Bledi. Unë e di se 
ku qëndrojnë, ku hanë, ku flenë dhe kë 
takojnë. Ja ku janë mbi tryezë dosjet e tyre 

me emra dhe fotografi, por më duhet 
dëshmia jote, vetëm në këtë mënyrë do të 
mund ti mbyll brenda për një kohë të 
gjatë. Fol me mua Bledi, më jep një emër 
dhe unë personalisht do të kujdesem për 
mbrojtjen tënde. 

- Ata kërkojë prej meje shlyerjen e 
borxhit që Elona i detyrohej. 

- Dhe që të dy e dimë fare mirë që 
nuk ke mundësi që t'ia kthesh. 

- Nëse mendoj në këtë moment që 
jeta do të më kthehej sërisht po ti kthej 
paratë, ajo që ju më kërkoni të bëj më 
humb shpresat përgjithmonë. 

- Nuk ka nder me këta njerëz Bledi. 


Atë natë bëra atë që ishte më e drejta 
për t'u bërë. Dëshmova kundër tyre. 
Plotësova një proçesverbal të gjatë ku 
rrëfeva me detaje veprimtarinë e tyre dhe 
historinë time gjithashtu. Komisari më 
siguroi që bëra gjënë e duhur dhe që kur të 
dilja para gjykatësit duhej të dëshmoja të 
njëjtën gjë pa hequr dhe pa shtuar asnjë 
detaj. U binda për të kundërtën kur po 
hipja në makinën e policisë për të më 

shoqëruar për në shtëpi dhe jashtë 
komisariatit qëndronte i njëjti automjet që 
kisha parë, para dyqanit. A bëra vërtetë 
gjënë e duhur duke dëshmuar kundër 


tyre” 
KA 


Jam përpjekur t'a urrej nënën time, flas 
për atë nënë që më mbajti në errësirën e 
barkut, por kur mendoj dhe provoj t'a 
urrej, diçka më ndalon. Nuk është kurrë e 
mundur që një nënë t'a mbajë fëmijën e 
saj për nëntë muaj në kraharor, t'a nxjerrë 
në dritë dhe pastaj t'a lëshojë atë e t'a 
hedh diku sikur të ishte plehrishte. Diçka 
ka ndodhur dhe unë jam mëse i bindur që 
diçka vërtetë e trishtueshme fshihet pas 
kësaj. Ndoshta rrethanat e kanë shtyrë atë 
të marr një vendim kaq të gabuar, ku i 
dihet. Sot kam nevojë, ndjej nevojë, të flas 
dhe t'ia tregoj asaj atë që nuk po ma mban 
zemra. Janë disa gjëra që nuk mund ti 
flasësh me dikë tjetër vetëm se me nënën 
tënde. Një nënë kurrë nuk shkel në të 
metat e tua, ti je prej saj dhe ajo je ti. 

Ndryshe nga dikush tjetër, ajo bashkëjeton 
dhimbjen me ty, mban nga rëndesa jote 
dhe di përgjigjen e pytjes sënde. Askush 
nuk mund t'a zë vendin e saj dhe askush 
nuk e dëshiron një gjë të tillë. 


Për gjatë tërë natës nuk vura gjumë në 
sy. Pasi u ktheva nuk munda të flas me 
nënë Tixhen. Ndihesha tepër i rënduar 
edhe pashpresë. Për herë të parë pas kaq 
shumë kohësh ndjeja nevojë për të kuqen. 
Ngrita një dërrasë të parketit dhe ajo ishte 
aty. E pata vendosur dikur nëse gjëndja do 
të ishte keq. E mbaja në dorë atë pluhur 
magjik që do të mi lehtësonte brengat e 
mia, fundja është e vetmja që më ka 
kuptuar. Nuk pata guxim t'a marr dhe e 
futa sërisht aty kur erdhi agimi. 


- Për çfarë folët me komisarin, Bledi” 
— pyeti nënë Tixhja e tensionuar. Dukej që 
nuk do të kishte vënë gjumë në sy 
gjithashtu. 

- Mora fund nënë Tixhe, - ta ktheva 
unë duke u ulur. — Dëshmova kundër në 
polici. 

- Por... — ajo heshti një cop herë, - 
është më mirë kështu biri im. 

- A nuk e kupton që jam i mbaruar 
nënë Tixhe2 

- Ti nukje i mbaruar biri im. Ti më 
ke mua. 

- Unë nuk jam një bir i mirë nënë 
Tixhe. 

- Ti je biri im dhe do të jesh 
gjithmonë Bledi. 

- Ti nuk mund të jesh kurrë nëna 
ime, ndërkohë që ti përpiqesh që të jesh 
nënë, një nënë është një e tillë, nuk të bën 
përpjekja nënë. Ajo që të është shkëputur 
nga vetja, ajo të bën një të tillë. Mos më 
prek Tixhe. Po largohem më mirë para se 
të them ndonjë gjë tjetër që mund të të 
lëndojë më tepër. A nuk e sheh se në çfarë 
gjëndje jam” A nuk e sheh se në çfarë 
njeriu jam transformuar” Më mirë sikur 
mos të më kishe marrë në atë jetimore të 
mallkuar. 


Dola dhe fillova të ec. Ec, pa 
destinacion të caktuar. Ku të shkoj” 
Mendimi për të kuqen më mbyti. Ajo po 

më fundos dhe e dua, e dëshiroj, e ndjej që 
nëse nuk do t'a kem brenda meje, do të 
jetë një fund më i shpejtë pa të. Ec, ec, ah 
nënë Tixhe, çfarë dreqin të bëra21 Ah, 
nënë Tixhja ime. Kthehem pas disa 
minutash ecje, mendova që duhet të 
kthehem në krahët e saj. Do ti kërkoj 
ndihmë. Ajo gjithmonë më ka ndihmuar. 
Unë jam djali i saj. Po ngjitesha tatpjetës 
në rrugën “Zonja Curre” dhe aty... errësirë. 


Jam këtu, i shtrirë në plehrat e rrugës. 
Pikërisht aty ku njerëzit hedhin 
mbeturinat, gjërat e pavlefshme, pikërisht 
mbi to mbretëroj unë i shtrirë me një tub 
llastiku të mbërthyer pas krahut. E kuqja 
qarkullon në venat e mia më shumë se 
kurrë. Nga këtu po ju flas, unë Bledi, djali 
që dëshironte një jetë të gjatë, që 
shpresoja dhe ëndërroja. 


Është lehtë të merresh me një jetim. 
Është edhe më lehtë të adoptosh një të 
tillë. Kjo botë ka plot të tillë, ngjyra dhe 
moshave të ndryshme. Bëj zgjedhjen 
tënde. Si e dëshiron” Të rritur apo të 
vogël” Të zi apo të bardhë2 Ah prit, të zi 

askush nuk e do, një jetim me ngjyrë është 
një jetim i përjetshëm. Hidheni fajin mbi 
jetimin sepse ai kurrësesi nuk do të jetë 
fëmija juaj, fajsojeni për gjakun e prishur 
që i rrjedh në vena, fajësojeni atë, sepse ai 
është jetim. 


Një djali si unë një jetë nuk është e 
mjaftueshme për të larguar ndjenjën e të 
mos ndjerit ndryshe nga të tjerët. Çdo gjë 
duket ndryshe, shihet ndryshe dhe 
perceptohet ndryshe. E vetmja gjë që është 
e njëjtë me të tjerët është vdekja. 


Pas çdo beteje me të, kurrë nuk e pash 
vehten të fituar. Gjithmonë më mposhti 
por kurrë nuk e humba shpresën derisa 
ajo më humbi mua. 


Kërkoj ndonjëherë të shikoj në të 
shkuarën time, por një barrjerë më 
pengon të shoh aq sa unë dëshiroj të 
shikoj. Jeta është e njëjtë për të gjithë, fati 
është ndryshe nga të tjerët. 


Askush nuk do të ndjehet më i njëjtë 
pas kësaj dite. Fëmijët nuk do të luajnë, 


137 


Lysien Disha 


djelli nuk do të rrezatojë, mbrëmja nuk do 
të vijë dhe as nuk do të pritet agimi. Por 
kjo vetëm në sytë e mi. 


Jam përpjekur të ndryshoj dhe të heq 
dorë nga shumë gjëra. Rezultati ka qenë i 
njëjtë sepse veprimi ishte i njëjtë. Njeriu 
mund të vdesë dy herë në këtë botë. Herën 
e parë kur trupi pushon së lëvizuri dhe e 
dyta është atëherë kur edhe personi i 
fundit pushon së të kujtuari. 


Mos u shqetësoni, e as mos u pikëlloni. 
Unë jam sërish këtu, në këtë tokë, jo mbi 
të por nën të. Në varrezat e sharrës, nëse 
shikon një grua të ëmbël me të zeza që qan 
dhe njom dheun e birit të saj, me siguri 
është nënë Tixhja dhe nën atë dhe” 
gjindem unë. Nuk e di nëse identifikimi si 
jetim ndalon së përndjekuri jetimin e 
gjorë. Besoj që edhe kur vdes dikush do të 
kalojë pranë varrit tënd dhe do të thotë: 
“vdiq jetimi i gjorë”. 

- Kjo është lumturia 

e përjetshme” — thashë unë 
duke vështruar gjëndjen 

e mjerueshme të atyre të 
rinjëve që qëndronin të 
mbështetur në muret e 
tualetit me sy gjysmë të hapur. 

-  Bledil — tha ajo duke më shtërnguar me dy 
duar nga faqet. — Ajo që ti ndjen kur e kuqja 
është brenda teje nuk ka të bëjë aspak me atë 
që ti ke para syve. 

-  Ajoështë drogë Elonël 

- E çrëndësi ka se çfarë është21 Ajo është e 
vetmja që kujdeset për ne jetimët. 


Br 


Do të dëshiroja ti them tani në këtë moment, 
që ajo gabohej. Do të dëshiroja ti them që unë 
nuk isha jetim, që nënë Tixhja ishte nëna ime, 
por nuk e ndjeja në atë moment. 


